மனித வள அமைச்சு தூங்கிக் கொன்டிருக்கிறதா?

(ஆர்.குணா) கோலாலம்பூர்,

நாட்டின் பொருளாதார மேம்பாட்டிற்காக ஓடாய் உழைத்துத் தேய்ந்த ஆயிரக்கணக்கான தோட்டத் தொழிலாளர்களின் வீட்டுடைமைத் திட்டம் கிடப்பில் போடப்பட்டுள்ள நிலையில், கடந்த 30 ஆண்டாக அவர்கள் போராடி வீடுகளைப் பெறுகின்றனரே தவிர தங்கள் உரிமையாகக் கோரமுடியாத அவல நிலை இன்றும் நிலவுகிறது. அரசியல்வாதிகள் சூழ்நிலைக்கு ஏற்ப வெற்று வாக்குறுதிகளை மட்டுமே அவர்களுக்கு வழங்கி வந்துள்ளனர். மாறாக அதைச் சட்டமாக்குவதற்கான நடவடிக்கை  துளியும் மேற்கொள்ளப்படவில்லை என்பதே நிதர்சனம்.

Read More: Malaysia Nanban Tamil Daily on 1.6.2019


தீவிரவாதிகளை உருவாக்கி அமைச்சரை கொல்லனும்??;என்று பேசிய தி.மு.கவினர் மீது புகார்!!

அமைச்சர் விஜயபாஸ்கர் மீது நடவடிக்கை எடுக்க கோரியும், பதவி விலக வேண்டும் என்பதை வலியுறுத்தியும் தமிழகம் முழுவதும் தி.மு.கவினர் ஆர்ப்பாட்டங்களை நடத்தினார்கள்.

அதன் அடிப்படையில் புதுக்கோட்டை தெற்கு, வடக்கு மாவட்ட தி.மு.க சார்பில் புதுக்கோட்டை திலகர் திடலில் ஆர்ப்பாட்டம் நடந்தது. இதில் சட்டமன்ற உறுப்பினர்கள் எஸ்.ரகுபதி (தெற்கு மா.செ பொருப்பு), புதுக்கோட்டை மா.செ. பெரியண்ணன் அரசு, ஆலங்குடி மெய்யநாதன், வடக்கு மாவட்ட பொருப்பாளர் வழக்கறிஞர் செல்லப்பாண்டியன், கவிதைப்பித்தன் மற்றும் மாவட்ட ஒன்றிய, நகர பொருப்பாளர்களும், பல்வேறு பிரிவு பொருப்பாளர்கள் உடன்பிறப்புகள் ஆயிரத்திற்கு மேற்பட்டோர் கலந்து கொண்டனர்.

ஆர்ப்பாட்டத்தில் அரிமழம் ஒ.செ. ராமலிங்கம் பேசும் போது... ரயில்ல கூட போக முடியல. எல்லாரும் குட்கா பற்றியே பேசுறாங்க. ஒன்றியத்துக்கு 10 தீவிரவாதிகளை உருவாக்கி விஜயபாஸ்கரை கொல்லனும் என்று பேசினார். அதே போல.. மாவட்ட கலை இலக்கிய பிரிவு துணைச் செயலாளரும் அமைச்சர் விஜயபாஸ்கரை விராலிமலைத் தொகுதியில் எதிர்த்து போட்டியிட்டவருமாக தென்னலூர் பழனியப்பன் பேசும் போது.. அண்ணன் ரகுபதி பேசும் போது சொன்னார் அவர் செத்தால் தான் முடிவுக்கு வரும் என்றும், பரணி கார்த்திகேயன் (அ.ம.மு.க தெற்கு மா.செ) சொன்னது போல தேசிய கொடி இருக்கும் வரைதான் பவர். அதை கழட்டிய பிறகு வா.. ஓட ஓட விரட்டுவோம் என்று சொன்னார்.

நானும் விராலிமலைத் தொகுதி என்பதால் எங்கள் வாக்காளர்களும் வெளியே தலைகாட்ட முடியாமல் வெட்கித் தலைகுனிகிறோம். அதனால் ஒன்று ராமலிங்கம் சொன்னது நடக்கனும் இல்லன்னா ஆட்சி கலையனும் அப்ப தான் இந்த தமிழ்நாடு உருப்படும். தேசிய கொடி அவிழ்த்த பிறகு வந்தால் வேட்டியை அவித்துக் கொண்டு அம்மனமாக ஓட ஓட விரட்டுவோம் என்று பேசி முடித்தார்.

இந்த பேச்சுகளுக்காக அ.தி.மு.க வழக்கறிஞர் மச்சுவாடி கருப்பையா புதுக்கோட்டை காவல் நிலையத்தில் புகார் கொடுத்துள்ளார். அதில்.. அமைச்சர் விஜயபாஸ்கரை அச்சுருத்தும் வகையில் கொலை செய்துவிடுவதாக மிரட்டல் விடுத்தவர்கைள் மீது நடவடிக்கை எடுக்க வேண்டும் என்று கூறப்பட்டு ள்ளது. எச்.ராஜா மீது வழக்கு, அடுத்து தி.மு.க வினர் மீது வழக்கு என்று புதுக்கோட்டையே பரபரப்பாக உள்ளது


மலேசிய இளம் பாடகர்களை தரமிக்க பாடகர்களாக உருவாக்குவோம்.

ஜொகூர்பாரு மலேசிய இளம் பாடகர்களை தரமிக்க பாடகர்களாக உருவாக்கி உலக அரங்கில் கொண்டு சேர்ப்பதே தனது குறிக்கோள் என இசையமைப்பாளர் எஸ்.சேது ராஜா கூறுகிறார். ஜொகூர் பாரு யாஹ்யா அவால் தமிழ்ப்பள்ளியில் தனது மை ஸ்கூடார் மூலம் மலைநாட்டில் மயக்கும் குரலைத் தேடி எனும் கருவில் 10, 12, 13, 17, 18 வய துக்கும் மேற்பட்டவர்களுக்கான மூன்று பிரிவுகளாக சிறந்த பாடல் கலைஞர்களை தேர்வு செய்யும் நோக்கில் நடைபெற்ற இளம் பாடகர்கள் தேர்வின் போது கருத்துரைத்த எஸ்.சேதுராஜா நாடு முழுவதும் பல்வேறு இடங்களில் இதுபோன்ற குரல் தேர்வு நடத்தி சிறந்த கலைஞர்களைத் தேர்வு செய்ய விருப்பதாகக் குறிப்பிட்டார். பல திறன் பெற்ற கலைஞர்கள் நம்மிடம் மறைந்து கிடப்பதாக குறிப்பிட்ட எஸ்.சேதுராஜா, அவர்களை வெளியே கொண்டு வந்து அறிமுகப்படுத்துவதே தனது தலையாய நோக்கம் எனவும் குறிப்பிட்டார்.இந்த முயற்சியின் மூலம் மலைநாட்டின் பாடகர்களை உலக அரங்கில் கொண்டு போய் சேர்க்க முடி யும் என திடமாக நம்புவதாக குறிப்பிட்ட அவர் தமிழ்நாட்டின் இசையமைப்பாளர் பாடகர் மோகன் வித்யாவைக் கொண்டு சிறந்த குரல் வளம் கொண்ட கலைஞர்களை தேர்வு செய்வதுடன் அவர்களை தமிழ்நாட்டிற்கு கொண்டு சென்று பிரபலப்படுத்தவும் முயற்சிகள் மேற்கொண்டிருப்பதாகக் குறிப் பிட்டார். ஜொகூர்பாரு, கோலால ம்பூர், பினாங்கு ஆகிய இடங்களில் நடைபெற்ற குரல் தேர்வு வழி பலர் தேர்வு பெற்ற அடுத்த சுற்றுக்கு தயாராகி விட்ட வேளையில் இனி கெடா, மலாக்கா மற்றும் ஈப்போ ஆகிய இடங்களில் குரல் தேர்வுகள் நடைபெறவிருப்பதாகவும் தெரிவித்தார்.குரல் தேர்வில் பங் கெடுக்க ஆர்வம் கொண்டவர்கள் 017-4573839 எனும் எண்ணில் எஸ்.சேதுராஜாவுடன் தொடர்பு கொள்ளவும்.


19 ஆண்டு கால சாதனையை முறியடித்த வீராங்கனை

இந்தியாவில் தேசிய அளவில் நடந்த சீனியர் நீச்சல் சாம்பியன்ஷிப் போட்டியில் 19 ஆண்டு கால சாதனையை முறியடித்துள்ளார் கர்நாடகாவை சேர்ந்த வீராங்கனை சலோனி தலால். 70-வது தேசிய சீனியர் நீச்சல் சாம்பியன்ஷிப் போட்டிகள் ஜார்கண்டின் ராஞ்சியில் நடந்து வருகிறது. இதில் பெண்களுக்கான 200 மீற்றர் பிரஸ்ட்டிரோக் பந்தயத்தில் கர்நாடக வீராங்கனை சலோனி தலால், 2 நிமிடம் 44.37 வினாடியில் பந்தய தூரத்தை கடந்த தங்கப்பதக்கம் வென்றார். அத்துடன் 19 ஆண்டு கால சாதனையையும் முறியடித்துள்ளார். இதற்கு முன்பாக கர்நாடக வீராங்கனை சஜானி ஷெட்டி 2 நிமிடம் 46.39 வினாடியில் கடந்ததே சாதனையாக இருந்தது குறிப்பிடத்தக்கது.


வேறு வேட்பாளர்கள் இல்லையென்றால் பிரதமராக வர நான் தயார்

பெட்டாலிங் ஜெயா பிரதமர் பதவிக்கு வேறு எவரும் கண்ணில் படாத நிலையில் ஒருமித்த கருத்து உருவாகினால், சிறிது காலத்திற்கு அப்பதவியை மீண்டும் ஏற்பது குறித்து தான் பரிசீலிக்கத் தயார் என்று துன் டாக்டர் மகாதீர் முகமட் கூறுகிறார்.அடுத்த பொதுத் தேர்தலில் எதிர்க்கட்சி வெற்றி பெற்றால் பிரதமர் பதவிக்கு தான் மீண்டும் வருவதற்கு சாத்தியம் உண்டு என்று பார்ட்டி பிரிபூமி பெர்சத்து மலேசியா அவைத் தலைவர் டாக்டர் மகாதீர் கூறியதாக நிக்கே ஆசியன் ரிவியூ நேற்று முன்தினம் பிரசுரித்த ஒரு செய்தி கூறிற்று. வேட்பாளர் வேறு யாரும் இல்லை என்றால் நான் முயற்சி செய்யலாம். ஆனால் இதற்கு அனைவரும் இணக்கம் தெரிவித்தால் மட்டுமே என்றார் அவர். எனினும் தேர்தல்களில் வெற்றி பெறும் அனுபவம் தனக்கு அதிகம் இருப்பதால், எதிர்க்கட்சியை வெற்றி இலக்கை நோக்கி வழி நடத்திச் செல்வதிலேயே தனது கவனம் இப்போது இருப்பதாக டாக்டர் மகாதீர் வலியுறுத்தினார். தான் பிரதமராக பதவி வகித்த காலத்தில் தனது அதிகாரத்தை துஷ்பிரயோகம் செய்தது இல்லை என்றும் அந்த முன்னாள் பிரதமர் தெரிவித்தார். பிரதமர் பெரும் அதிகாரமிக்கவர். நானும் அதிகாரம் உள்ளவனாக இருந்தேன். ஆனால் என் அதிகாரத்தை நான் தவறாக பயன்படுத்தியது இல்லை. ஐந்து முறை நான் பிரதமராக தேர்ந்தெடுக்கப்பட்டேன் என்று அவர் மேலும் கூறினார். ஆசியாவின் எதிர்காலம் மீதான 23ஆவது அனைத்துலக மாநாட்டில் கலந்து கொள்வதற்காக டாக்டர் மகாதீர் நேற்று முன்தினம் தோக்கியோ சென்றார். ஆசிய அரசியல் தலைவர்களுக்கான ஒரு கருத்தரங்காகும் இது.


உலக சாதனைக்காக 10 மணிநேரத்தில் எடுக்கப்பட்ட படம்!

உலக சாதனைக்காக 10 மணி நேரத்தில் ஒரு முழு நீள படத்தை எடுத்து முடித்துள்ளனர். அது என்ன படம்? தமிழ் சினிமாவில் நாளுக்கு நாள் ஏதாவது புதுமையான விஷயங்களோடு புதிய இயக்குநர்கள் அவ்வப்போது வெளிவந்து கொண்டுதான் இருக்கிறார்கள். எவ்வளவோ சாதனைகளை சந்தித்துவிட்ட தமிழ் சினிமாவில் தற்போது மேலும், ஒரு புதிய சாதனை ஒன்று நடைபெற்றுள்ளது. இயக்குநர் எம்.எஸ்.செல்வா பத்தே மணி நேரத்தில் ஒரு படத்தின் படப்பிடிப்பையும் நடத்தி சாதனை புரிந்திருக்கிறார். அந்த படத்திற்கு ’அரண்டவனுக்கு இருண்டதெல்லாம் பேய்’ என்று தலைப்பு வைத்துள்ளனர். நேற்று முன்தினம் காலை 7 மணிக்கு தொடங்கிய படப்பிடிப்பு மாலை 5 மணிக்கெல்லாம் முடிவடைந் திருக்கிறது. கிட்டத்தட்ட இரண்டு மாத கடின உழைப்பினாலும், திட்டமிடலாலும் இந்த சாதனையை நிகழ்த்தியிருக்கின்றனர் இயக்குனர் எம்.எஸ்.செல்வா தலைமையிலான படக்குழுவினர்.இதற்கு முன்பு 24 மணி நேரத்தில் பல இயக்கு னர்கள் சேர்ந்து எடுத்த ’சுயம்வரம்’ படம் தமிழில் குறைந்த நேரத்தில் எடுக்கப்பட்ட படமாக சாதனைப் பட்டி யலில் நீடிக்கிறது. அதனை முறியடிப்பதோடு லிம்கா சாதனைப் பட்டியலிலும் இடம்பெறும் உத்வேகத்து டனும் இந்த படப்பிடிப்பு நடந்து முடிந்துள்ளது. இந்த படத்திற்காக மொத்தம் ஆறு கேமரா செட்டப், ஏற்கெனவே பயிற்சி தரப்பட்ட கலைஞர்கள் ஆகியவற்றை பயன்படுத்தியிருக்கிறார் இயக்குனர். குறைந்த நேரத்தில் எடுக்கப்பட்ட இந்த படத்தில் மூன்று பாடல்களும் அடக்கம் என்பது குறிப்பிடத்தக்கது. இந்த படத்தில் டாக்டர். பி.சரவணன், அனுகிருஷ்ணன், சிங்கம்புலி, குமரேசன், இயக்குனர் எம்.எஸ்.செல்வா, கிரேன் மனோகர், நெல்லை சிவா, சுப்புராஜ், போண்டா மணி ஆகியோர் நடித்துள்ளனர். ஜெயக்குமார் தங்கவேலு என்பவர் ஒளிப்பதிவு செய்திருக்கிறார். ராஜா இசையமைத்துள்ளார்.


கங்கா ஸ்நானத்தால் பாவம் தொலைந்து விடுமா?

தீபாவளியை ஒட்டி புனித நதியான கங்கையில் ஸ்நானம் செய்தால் பாவம் தீர்ந்து விடும் என்கிறோம். ஆனால், புனிதநதிகளின் ஸ்நானம் மட்டுமல்ல! மற்றொன்றையும் கடைபிடித்தால் தான் பாவம் தீரும் என்கிறார் புத்தர் பெருமான். அவரது பொன்மொழிகளைக் கேட்போமா! * அறவழியில் செல்கின்ற மனமே உண்மையான மனமாகும். ஆனால், மனித மனமோ சபலம் கொண்டது. பலவீனத்துடன் நம்மை படு குழியில் தள்ளிவிடப் பார்க்கும். நிலையற்ற போலி இன்பங்களை ஒதுக்கிவிட்டு, நிலையான இன்பத்தை தேடுங்கள். * நோயும், மூப்பும், மரணமும் கொண்டது வாழ்க்கை. நாம் என்று இவற்றின் தன்மைகளை என்று உணர்கிறோமோ அன்றே வாழ்வின் உண்மையை உணர்ந்தவராவோம். * தன் கடமையைச் செய்ய வேண்டும் என்ற ஒரே நோக்கத்துடன் இருப்பவனுக்கு விடுதலை நிச்சயம் கிடைக்கும். மனதில் இருக்கும் மாசு அனைத்தையும் விலக்கி விட்டால், நம்மிடமிருக்கும் அகந்தை அறவே விலகி விடும். * கடல் மரித்தவைகளை தன்னுள் வைத்துக் கொள்ளாது, கரையோரம் ஒதுக்கி விடும். ஒழுக்கமற்றவர் கூட்டுறவை நாம் அவ்விதமே ஒதுக்கி விட வேண்டும். * குறிக்கோளுடன் வாழுங்கள். மனத்தூய்மையுடன் செயல்படுங்கள். சத்தியத்திலிருந்து ஒருபோதும் விலகாதீர்கள். அப்போது உங்களை தடுக்கும் அத்தனை விலங்குகளிலிருந்து விடுதலை பெறுவீர்கள். உங்களுடைய சுதந்திரத்திற்கு நீங்கள் தான் அக்கறையுடன் பாடுபட்டாக வேண்டும். * உங்களை நீங்களே சுயபரிசோதனை செய்து கொள்ளுங்கள். அப்போது உங்களிடம் இருக்கும் நல்ல, தீய குணங்களை அறிந்து கொள்ள முடியும். இப்பரிசோதனையைத் தொடர்ந்து செய்வதன் மூலம் செயற்கரிய செயலையும் செய்வதற்கான மனவலிமை உண்டாகும். * காலம் காலமாய் சொல்லப்பட்டது என்பதற்காக ஒரு விஷயத்தை அப்படியே நாம் ஏற்றுக் கொள்வது கூடாது. புனித நதிகளில் நீராடுவதால் பாவங்கள் தொலையும் என்கிறார்கள். நல்ல எண்ணங்கள் யாரிவம் உள்ளதோ அவரே பாவங்களைத் தொலைத்தவர் ஆவார். தீயதை விட்டு நல்லதை நாடும் நாளே பாவங்கள் தீரும் பொன்னாள்.


பள்ளி ஆசிரியர் அடித்ததில் பிளஸ் டூ மாணவன் மயக்கம்

4 நாள் விடுப்பு எடுத்தது பற்றி கேள்வி கேட்டு மாணவன் எட்வினை ஆசிரியர் முருகானந்தம் அடித்துள்ளார். மயக்கம் அடைந்த மாணவன் எட்வின் மயிலாடுதுறை அரசு மருத்துவமனையில் அனுமதிக்கப்பட்டுள்ளார்.


நீங்கதான் இந்த உலகத்தை காக்க வந்தவரோ?

சினிமா தயாரிப்பாளர் கலைப்புலி தாணு, விஷால் மோதலையடுத்து, இயக்குநர் சேரனும் இப்போது களத்துக்கு வந்திருக்கிறார். நடிகர் சங்கப் பொதுச் செயலாளரான நடிகர் விஷாலை கண்டித்து அவர் கொடுத்துள்ள மிக நீளமான அறிக்கைக் கடிதம்தான் கோலிவுட் வட்டாரத்தில் இரவு நேர தீயை மூட்டி யுள்ளது. சினிமா படத் தயாரிப்பாளர் சங்கம் குறித்து நடிகர் விஷால் அவதூறாக பேசியதாக கூறி நடிகர் சங்கத்தை, கடந்த 6-ம் கலைப்புலி எஸ்.தாணு தலைமையில் தயாரிப்பாளர்கள் முற்றுகையிட்டனர். அடுத்தகட்டமாக தயாரிப்பாளர் சங்கத்திலிருந்து விஷாலை இடைக்காலமாக நீக்கியும் அறிவிப்பு செய்தனர். இதன்பின்னர் விஷால் மன்னிப்புக் கடிதம் கொடுத்து, இது குறித்து நீதிமன்றத்தில் வழக்குத் தொடர்ந்தார். "நடிகர் பிரகாஷ் ராஜ் பிரிவினையை தூண்டுகிறார், விஷாலை விட்டு நாசர் விலக வேண் டும். விஷாலால் நாசருக்கு அவப்பெயர் தான் ஏற்படும்" என்று முற்றுகையின் போது பேசிய அப்போது கலைப்புலி தாணு குறிப்பிட்டார். இந்த நிலையில் இயக்குநர் சேரனும் இப்போது விஷாலை கண்டித்துள்ளது பரபரப்பை ஏற்படுத்தியுள்ளது. இயக்குநர் சேரன் எழுதியுள்ள கடிதத்தின் சுருக்கம்.. "என்ன ஆச்சு உங்களுக்கு நல்லாத்தானே இருந்தீங்க... என்ன பேசறோம், என்ன செய்யறோம்னு தெரியாத அளவுக்கு ஆகிப்போனீங்களே ஏன்? நீங்க பேசறதையெல்லாம் மீடியாக்கள் காட்றாங்கனு என்னமோ நீங்கதான் இந்த உலகத்தை காக்க வந்த ஆபத்பாந்தவனா நினைச்சுக்கிட்டு பேசற பேச்சு செய்ற செயல் எல்லோரையும் எப்படியெல்லாம் காயப்படுத்துதுனு தெரியுமா? ஒரே ஒரு பதவிதான்... நடிகர் சங்க பொதுச்செயலாளர். வெறும் மூவாயிரம் உறுப்பினர்களுக்குள்ள நடந்த தேர்தல்ல ஜெயித்தவர் நீங்க. அதுவும் திரு.ஜே.கே.ரித்தீஷ் அவர்கள் உங்களை ஜெயிக்க வைக்க என்னவெல்லாம் செய்தார். உங்களுக்கு கிடைத்த வாக்குகள் எல்லாம் எப்படி கிடைத்ததுனு இப்ப ரித்தீஷ் அவர்களை பேச சொல்லலாமா? அந்த பதவிக்கு வந்தது தவிர நீங்கள் சாதித்தது என்ன? நீங்க நடிச்ச படங்கள்ல கூட ஒரே ஒரு படம் இந்த உலகத்துக்கும் மக்களுக்கும் பயன்படுற மாதிரி சிறப்பான படம் நடிச்சேன்னு சொல்ல முடியுமா? மக்களின் மூளையை மழுங்கடிக்கிற, இன்னும் ஆதிகால சினிமா போல இறங்கி டப்பாங்குத்து ஆடிக்கிட்டு இருக்குற படங்கள் பண்ற உங்களுக்கெல்லாம் தமிழ்நாட்டு அரசியல் பற்றி பேச என்ன தகுதி உள்ளது. இதை புகழ்போதைன்னு கூட சொல்ல முடியாது. ஒருவகையான வியாதி. ஒரு நல்ல மருத்துவரைப் பார்ப்பது நல்லது. நடிகர் சங்கத்துல இருக்குற வேலைகளையே செய்து முடிக்காத நீங்க எதற்காக தயாரிப்பாளர் சங்கத்துலயும் நான் தான் வரணும்னு நினைக்கிறீங்கன்னு தெரியலை." "அப்புறம்..கமல் சாருக்கு ஒன்னுனா நான் சும்மா இருக்க மாட்டேன்னு பேட்டி வேற... என்ன திமிர் உங்களுக்கு, என்ன ஆணவம். கமல் சாருக்கு நீங்க யாருங்க? அவருக்கு ஒன்னுனா இந்த உலகம் முழுவதும் கோடானுகோடி ரசிகர்கள் இருக்காங்க அத பாத்துக்க... அவர் ஒன்றும் சாதாரண ஆள் இல்லை. அவரை நீங்க கூட நின்னு காப்பாத்தற அளவுக்கு அவர் புகழும், தகுதியும் குறைந்தது இல்லை. பித்து தலைக்கேறிய பேச்சு அது. விஸ்வரூபம் திரைப்படப் பிரச்சனை அப்போ நீங்கள் எல்லாம் எங்கே இருந்தீங்க! சரி விடுங்க... அது உங்களுக்கு புரியாது., சொன்னா புரிஞ்சுக்கற இடத்துலயும் நீங்க இல்ல. இன்னும் என்னென்ன கண்றாவி காட்சிகளை தமிழர்களா பொறந்த பாவத்துக்கு நாங்க பாத்து தொலைக்கணுமோ பாக்குறோம்... நன்றி உங்கள் கருணைக்கு..." மரியாதையுடன், சேரன். இப்படி முடிந்திருக்கிறது இரவில் வந்த இந்த கடிதம். விடிந்ததும், விஷால் என்ன சொல்லப் போகிறாரோ!?


மாணவன் நவீன் கொல்லப்பட்ட சம்பவம்  302 சட்டத்தின் கீழ் விசாரணை

மாணவன் நவீன் கொடூரமான முறையில் கொல்லப்பட்ட சம்பவம் தற்போது 302 சட்டத்தின் கீழ் விசாரணை செய்யப்பட்டு வருகிறது. இந்த கொடு மையை செய்தவர்களுக்கு ஏற்றவாறே கொலைக் குற்றச்சாட்டு சட்டத்தின் கீழ் விசாரணை மேற்கொள்ளப்பட்டு வருகிறது என ஏஎஸ்பி ராஜன் தெரிவித்தார். பகடிவதை செயல்களை விசாரணை செய்வதற்கு புதிய சட்டத்தை அமலாக்க திட்டங்கள் வகுத்துவரப்படுகிறது. இத்திட்டம் அமலுக்கு வந்தால் சிறப்பாக இருக்கும் என்றார் அவர். பள்ளிகளில் பயிலும் தங்களின் பிள்ளைகள் கேட்கும் பணத்தை கொடுக்கும் பெற்றோர், பிள்ளைகள் அப்பணத்தை கொண்டு என்ன செய்கிறார்கள் என்பதை தெரிந்து கொள்வதில்லை. மிரட்டி பணம் பறிக்கும் மாணவர்கள் கும்பலின் செயல்களில் தங்களின் பிள்ளைகள் பாதிக்கப்பட்டுள்ளார்களா என்பதை பெற்றோர்கள் தெரிந்து கொள்ள வேண்டும். இப்படி செயல்படும் கும்பல் மாணவர்கள்தான் பகடிவதை செயல்கள் புரிகின்றனர். இதுபோன்ற செயல்களை ஆரம்பத்திலேயே கண்டறிய வேண்டும். அப்படி இதுபோன்ற செயல்களில் பாதிக்கப்படும் மாணவர்கள் உடனடியாக தங்களின் பெற்றோர் அல்லது ஆசிரியர்களுக்கு தெரிவிக்க வேண் டியது அவசியம். இதுபோன்ற செயல்கள் குறித்து மாணவர்களுக்கு விழிப்புணர்வை ஏற்படுத்தும் வகையில் போலீஸ் அதிகாரியான நான் பல பள்ளிகளுக்கு சென்று சொற் பொழிவுகளை நடத்தி வருவதாக அதிகாரி ராஜன் தெரிவித்தார்.


இமெயிலை மேம்படுத்திக்கொள்ள ஐந்து வழிகள்!

ஃபேஸ்புக், வாட்ஸ் ஆப், ட்விட்டர் என வந்துவிட்டாலும், இமெயிலின் முக்கியத்துவம் இன்னமும் குறைந்துவிடவில்லை. தனிப்பட்ட பயன்பாட்டிற்கும், அலுவலகத் தொடர்புக்கும் பெரும்பாலானோர் இமெயிலைப் பயன்படுத்துவது தவிர்க்க இயலாததாக இருக்கிறது. நல்ல வேளையாக இமெயில்களைச் சிறந்த முறையில் நிர்வகிக்க உதவும் சேவைகளும் அநேகம் இருக்கின்றன. அந்த வகையில், இமெயில் பயன்பாட்டை மேம்படுத்திக்கொள்ள உதவும் அருமையான சேவைகள் சில: உடனடி மெயில் வாசகங்கள் இமெயிலில் அதிக நேரம் செலவிடுபவர்கள் ‘கேன்ட் இமெயில்ஸ்’ (http://www.cannedemails.com/#) இணையதளத்தைக் குறித்து வைத்துக்கொள்ள வேண்டும். இதன் மூலம் இமெயிலுக்காகத் தேவையில்லாமல் அதிக நேரம் செலவிடுவதைத் தவிர்க்கலாம். எப்படி? எப்போதெல்லாம் வழக்கமான பதில்களை இமெயிலில் அனுப்ப நேருகிறதோ அப்போது இந்தத் தளத்தைப் பயன்படுத்திக்கொள்ளலாம். அதாவது, இதில் உள்ள வாசகங்களை அப்படியே நகலெடுத்துப் பயன்படுத்திக்கொள்ளலாம். இமெயில்களை அனுப்பும்போது மெயிலின் உள்ளடக்கம் சரியாக இருக்க வேண்டும். அதை வெளிப்படுத்தும் வகையில் வார்த்தைகள் கச்சிதமாக அமைந்திருக்க வேண்டும். எனவே இதற்காக நேரம் ஒதுக்கித் தனிக் கவனம் செலுத்தியாக வேண்டும். ஆனால் எல்லா நேரங்களிலும் இப்படிச் செய்ய வேண்டும் என்றில்லை. சில நேரங்களில் மிகவும் சம்பிரதாயமான பதிலை அனுப்பினால் போதும். இன்னும் சில நேரங்களில் வழக்கமான வாசகங்களை டைப் செய்தால் போதும். இதுபோன்ற நேரங்களில் ஒரே விதமான மெயிலை மீண்டும் டைப் செய்வது நேரத்தை வீணாக்கும் என்பதோடு, அலுப்பாகவும் அமையும். இந்தப் பிரச்சினைக்கான அழகான தீர்வாகத்தான் ‘கேன்ட் மெயில்' அமைகிறது. வழக்கமாக எதிர்கொள்ளக்கூடிய தருணங்களுக்கான மெயில் வாசகங்கள் இந்தத் தளத்தில் கொடுக்கப்பட்டுள்ளன. ஒரு பிரச்சினைக்காக மன்னிப்பு கோருவது, சேவையை ரத்து செய்து பணம் திரும்பக் கோருவது, முந்தைய மெயிலுக்கு நினைவூட்டல் அனுப்புவது, மன்னிக்கவும், விருப்பமில்லை எனச் சொல்வது என வரிசையாகப் பல தருணங்களுக்கான ரெடிமேட் மெயில் வாசகங்களை இந்தத் தளத்தில் பார்க்கலாம். எது தேவை எனத் தேர்வு செய்து பயன்படுத்திக்கொள்ளலாம். அப்படியே பயன்படுத்திக்கொள்ளலாம், அல்லது ஒரு சில வார்த்தைகளை மட்டும் தேவைக்கேற்ப மாற்றிக்கொள்ளலாம். ஆங்கிலத்தில் அமைந்திருப்பது மட்டுமே இதன் குறை! இமெயில் வடிவங்கள் கேன்ட் மெயில் தளம் போலவே, ‘கான்டாக்சுவலி டெம்பிளேட்ஸ்’ தளமும் (http://templates.contactually.com/) பொருத்தமான இமெயில் உள்ளடக்கத்தைத் தேர்வு செய்வதற்கான தளம். என்றாலும் அதைவிட மேம்பட்ட சேவை இது. சூழ்நிலைக்கு ஏற்ற மெயில்களை இதில் நாமாக உருவாக்கிக் கொள்ளலாம். இதற்கென சிறிய விண்ணப்பப் படிவம் முகப்புப் பக்கத்தில் கொடுக்கப்பட்டுள்ளது. அதில், இமெயில் அனுப்புவது யாருக்கு, அதன் நோக்கம் என்ன எனும் கேள்விகளுக்கான பதில்களைத் தேர்வு செய்தால் போதும். அதற்கேற்ற பொருத்தமான மெயில் மாதிரியை உருவாக்கித்தருகிறது. இணையதளமாகும் இமெயில் உங்கள் இமெயிலை ஒரு இணையதளப் பக்கமாக மாற்றிக்கொள்ள வழி செய்கிறது ‘திஸ் இமெயில்' (http://www.thisemail.xyz/) இணையதளம். உங்களுக்கு வரும் இமெயில்களில் சிலவற்றை நண்பர்களுடன் பகிர்ந்துகொள்ளலாம் என்று தோன்றும்போது, இந்தச் சேவை கைகொடுக்கும். ‘மெயிலைப் பகிர்ந்துகொள்ள எளிய வழி அதை அப்படியே ஃபார்வேர்ட் செய்வதுதானே' என நீங்கள் நினைக்கலாம். ஆனால் இப்படிச் செய்வதன் மூலம் உங்கள் இமெயில் முகவரியைப் பகிர்ந்துகொள்ள வேண்டும். மேலும் பலருக்கு அனுப்ப விரும்பினால் சிக்கல்தான். இதுபோன்ற சூழ்நிலையில், நீங்கள் பகிர விரும்பும் மெயிலை இந்தத் தளத்துக்கு ஃபார்வேர்ட் செய்தால், அந்த மெயிலை ஒரு இணையப் பக்கமாக மாற்றி, அதற்கென ஒரு இணைய முகவரியையும் உருவாக்கித்தருகிறது. இந்த இணைய முகவரியை மட்டும் நண்பர்களுடன் பகிர்ந்துகொண்டால் போதும். உறுப்பினராகப் பதிவு செய்துகொள்ளாமலேயே எளிதாகப் பயன்படுத்தக்கூடிய சேவை இது! இமெயில் பாதுகாப்பு ஃபேஸ்புக், ட்விட்டர் உள்ளிட்ட சமூக வலைத்தளச் சேவைகளில் இமெயில் முகவரியைப் பகிர்ந்துகொள்ளும் தேவை ஏற்படும்போது நேரடியாக முகவரியை டைப் செய்யாமல் ‘ஸ்கிரிம்' (http://scr.im/) தளம் வழியே அதைச் செய்வது நல்லது. ஏனெனில் இணையத்தில் பொதுவெளியில் பகிர்ந்துகொள்ளுப்படும் இமெயில் முகவரிகளை அறுவடை செய்வதற்கு என்றே விளம்பர நிறுவனங்கள் ‘பாட்'களை உருவாக்கி வைத்திருக்கின்றன. சமூக ஊடகங்களில் மெயில் முகவரிகளை வெளியிடும்போது இந்த பாட்கள் அவற்றை ஸ்கேன் செய்து சேகரிக்கின்றன. இதனால் ‘ஸ்பேம்' மெயில் தொல்லை அதிகமாகலாம். இதிலிருந்து பாதுகாப்பு அளிக்கும் வகையில் ஸ்கிரிம், இமெயில் முகவரியை பாட்கள் ஸ்கேன் செய்ய முடியாத வகையில் பாதுகாப்பாக மாற்றித்தருகிறது. இமெயில் சுருக்கம் ‘ஃபைவ் சென்டன்சஸ்' (http://five.sentenc.es/) தளம் இமெயில் பயன்பாட்டில் நேரடியாக உதவக்கூடிய சேவை இல்லை. ஆனால் இமெயில் பயன்பாட்டில் நினைவுகொள்ள வேண்டிய முக்கியமான அறிவுரையை இந்தத் தளம் வழங்குகிறது. இமெயிலுக்கு என அதிக நேரம் செலவிடுவதைத் தவிர்க்கும் வகையில், ஐந்து வரிகளில் எல்லா மெயில்களையும் முடித்துக்கொள்ள‌வும் என்பதுதான் அந்த ஆலோசனை. இமெயிலை அனுப்பவும், பதில் அளிக்கவும் அதிக நேரம் செலவிட வேண்டியிருப்பது பிரச்சினை எனக் குறிப்பிடும் இந்தத் தளம் இதற்கான தீர்வு, குறுஞ்செய்திகள் போல இமெயில் பதில்களுக்கும் ஒரு வரம்பு தேவை என வலியுறுத்துகிறது. இதற்காக, எல்லா மெயில்களுக்கும் ஐந்து வரிகள் அல்லது அதற்குக் குறைவாகப் பதில் அளிக்க வேண்டும் எனும் கொள்கையைக் கடைப்பிடிக்கவும் வலியுறுத்துகிறது. இமெயில் பயன்பாடு பற்றி யோசிக்க வைக்கக் கூடிய சுவாரசியமான இணையதளம்.


ஈராக் விமானப்படை தாக்குதலில்  14 ஐ.எஸ். பயங்கரவாதிகள் பலி!

பாக்தாத்,

ஈராக் நாட்டில் முன்னர் ஐ.எஸ். பயங்கரவாதிகள் ஆதிக்கம் செலுத்திய மோசூல் நகரின் அருகே இன்று விமானப்படை நடத்திய தாக்குதலில் 14 பயங்கர வாதிகள் கொல்லப்பட்டனர். சிரியா, ஈராக் நாட்டில் இரண்டு ஆண்டுகளுக்கு முன்னர் ஆதிக்கம் செலுத்திவந்த ஐ.எஸ். பயங்கரவாத இயக்கத்தினர் அப்பாவி பொதுமக்களை அநியாயமாக கொன்று குவித்து அட்டூழியத்தில் ஈடுபட்டு வந்தனர்.

இருநாடுகளிலும் ஐ.எஸ். பயங்கரவாதிகளுக்கு எதிரான அரசுப் படைகளின் தாக்குதல் பெருமளவில் வெற்றி அடைந்துள்ளது.ஆயிரக்கணக்கான தீவிர வாதிகள் சுட்டுக் கொல்லப்பட்டனர். பலர் உயிர் பயத்தில் தப்பி ஓடி விட்டனர். மேலும் சிலர் அரசுப் படையினரிடம் சரண் அடைந்துள்ளனர். தப்பியோடிய சில பயங்கரவாதிகள் ஈராக்-சிரியா இடையிலான மலையோர எல்லைப்பகுதிகளில் பதுங்கி வாழ்ந்து வருகின்றனர். அங்கிருந்தவாறு அரசுப் படையினர் மீது அவ்வப்போது அதிரடியாக கொரில்லா தாக்குதல்களை நடத்துகின்றனர்.

இந்நிலையில், ஈராக்கின் வடக்கு பகுதியான மோசூல் நகரின் அருகே உள்ள நினேவே மாநிலத்தின் பயங்கரவாதிகளின் பதுங்குமிடங்கள் மீது போர் விமா னங்கள் அடுத்தடுத்து நடத்திய தாக்குதல்களில் 14 பயங்கரவாதிகள் கொல்லப்பட்டனர்.


மலேசியர்களே! இந்தியா -பாகிஸ்தானுக்கான பயணங்களை ஒத்தி வையுங்கள்.

கோலாலம்பூர்,

இந்தியா, பாகிஸ்தானுக்கு இடையே பதற்ற நிலை நிலவி வருவதால்  அவ்விரு நாடுகளுக்குமான அவசியமில்லாப் பயணங்களை ஒத்தி வைக்கும்படி மலேசியர்களுக்கு ஆலோசனை கூறப்பட்டுள்ளது.இரண்டு நாடுகளுக்கும்  இடையே சர்ச்சை நீடித்து வரும்  நிலையில், அவற்றின்  வான்வெளிகள் மூட ப்பட்டு, பல்வேறு விமான நிலையங்களில் பயணங்கள் ரத்து செய்யப்பட்டுள்ளன. இப்பிரச்சினையின்  ஆழத்தை கவனத்தில்  கொண்டு, குறிப்பாக, நேரடி யாக பாதிக்கப்பட்டுள்ள பகுதிகளுக்கான பயணங்களை ஒத்திவைக்கும்படி மலேசியர்களுக்கு ஆலோசனை கூற விரும்புவதாக மலேசிய வெளியுறவு அமைச்சு ஓர்  அறிக்கையில்  நேற்று கூறியது.

Read More: Malaysia Nanban Tamil Daily on 28.2.2019


(சுகுணா முனியாண்டி) நிபோங் திபால்,

இங்கு பிஸ்தாரி அடுக்குமாடி வீடமைப்புப் பகுதியில் கடந்த ஓராண்டு காலமாக நிலவி வந்த மிக மோசமான தூய்மைக்கேட்டை தொடர்ந்து கடந்த சில வாரங்களாக அப்பகுதியை சேர்ந்த மக்கள் ஒருவர்பின் ஒருவராக டிங்கிக் காய்ச்சலுக்கு ஆளாகி மருத்துவமனையில் சேர்க் கப்பட்டு வந்திருப்பதை நேற்று மலேசிய நண்பன் விரி வான செய்தியாக வெளியிட்டு இருந்தது. இந்நிலை யில் நேற்று அப்பகுதியில் அதிரடியாக இறங்கிய செபராங் பிறை  நகராண் மைக்கழக ஊழியர்கள், முழு வீச்சில் துப்புரவுப் பணியை தொடங்கினர்.

ஒரு புல்டோசர் மண்வாரி இயந்திரம், ஐந்து லோரிகள், 30 க்கும் மேற்பட்ட நகராண்மைக்கழக ஊழியர்கள் நேற்று காலையில் அந்த அடுக்குமாடி வீடமைப்புப்பகுதியில் இறக்கப்பட்டு, பொது மக்களின் ஒத்துழைப்புடன் துப்பு ரவுப்பணி முழுவீச்சில் தொடங்கியது. அப்பகுதியில் உள்ள காலியான வீடுகளில் வீசப்பட்ட கழிவுப்பொ ருட்கள், பயன்படுத்தப்படாத தளவாடப்பொருட்கள், குப்பைக்கூளங்கள்  ஆகியவற்றை அகற்றும் பணியில் நகராண்மைக்க ழக ஊழியர்கள்  துரிதமாக ஈடுபட்டனர்.

Read More: Malaysia Nanban News Paper 22.1.2018


மகிந்தவுக்கு எதிராக விசாரணை

ஸ்ரீலங்கா சுதந்திரக் கட்சியின் மத்திய செயற்குழுவின் தீர்மானத்திற்கு அமைய கட்சியின் கட்டுப்பாட்டை மீறிய முன்னாள் ஜனாதிபதி மகிந்த ராஜபக்ச உட்பட 15 நாடாளுமன்ற உறுப்பினர்கள் கட்சியின் விசாரணைக்குழுவிற்கு அழைக்கப்பட உள்ளதாக அந்த கட்சியின் பொதுச் செயலாளரான அமைச்சர் துமிந்த திஸாநாயக்க தெரிவித்துள்ளார். மேலும், கட்சியின் தலைமையை தொடர்ந்தும் விமர்சிப்பது, கட்சியின் உறுப்பினர்களாக இருந்துகொண்டு ஸ்ரீலங்கா பொதுஜன முன்னணியின் அரசியலில் ஈடுபடுவது, மத்திய செயற்குழுவின் தீர்மானங்களுக்கு சவால் விடுப்பது, மே தினம், கட்சியின் மாநாட்டை புறக்கணித்தமை, கட்சியை விமர்சிப்பது, கட்சியை உடைக்க சூழ்ச்சி செய்வது ஆகிய குற்றச்சாட்டுக்கள் இவர்களுககு எதிராக சுமத்தப்பட்டுள்ளன. இந்த நிலையில் நாடாளுமன்ற உறுப்பினர் சனத் நிஷாந்தவுக்கு எதிராக நடத்தப்படும் விசாரணை இறுதிக்கட்டதை அடைந்துள்ளது. விசாரணைகளில் அவர் தவறு செய்தமை உறுதிப்படுத்தப்பட்டால், விசாரணை அறிக்கையை மத்திய செயற்குழுவில் தாக்கல் செய்து சனத் நிஷாந்த கட்சியில் இருந்து நீக்கப்படுவார்.கட்சியின் கட்டுப்பாட்டை மீறிய ஏனைய நாடாளுமன்ற உறுப்பினர்களுக்கும் கட்சியின் யாப்புக்கு அமைய நடவடிக்கை எடுக்கப்படும் எனவும் துமிந்த திஸாநாயக்க குறிப்பிட்டுள்ளார்.


ராகுல்காந்தி ஆக்சன்... அகில இந்திய காங்கிரஸ் புதிய பொருளாளர் நியமனம்!

அகில இந்திய காங்கிரஸ் கமிட்டியின் பொதுச் செயலாளர் அஷோக் கெலாட் இன்று காங்கிரஸ் தலைவர் ராகுல்காந்தி நியமித்திருக்கும் புதிய பொறுப்ப ளர்களின் விவரங்கள்  அடங்கிய அறிவிக்கையை வெளியிட்டார்.

இதன்படி, அகில இந்திய காங்கிரஸ் கமிட்டியின் புதிய பொருளாளராக அகமது படேல் நியமிக்கப்பட்டுள்ளார். அகமது படேல் கடந்த பதினைந்து ஆண்டு களுக்கும் மேலாக சோனியா காந்தியின் அரசியல் ஆலோசகராக செயலராக இருப்பவர். குஜராத் மாநிலத்திலிருந்து நாடாளுமன்ற மாநிலங்கள வைக்கு தேர்ந்தெடுக்கப்பட்டவர். இதற்கு முன்னர் பொருளாளராக இருந்த மோதிலால் வோரா, காங்கிரசின் பொது செயலாளராக நியமிக்கப்பட்டுள்ளார்.

கட்சியின் வெளியுறவுத் துறை தலைவராக ஆனந்த் சர்மா நியமிக்கப்பட்டுள்ளார். இதற்கு முன் அந்தப் பொறுப்பு கரண் சிங் வசம் இருந்தது. மேலும் முன்னாள் சபாநாயகர் மீரா குமார் காங்கிரஸ் கமிட்டி செயற்குழுவின் நிரந்தர அழைப்பாளராக நியமிக்கப்பட்டுள்ளார். மேலும் கட்சியின் வடகிழக்கு மாநி லங்களுக்கான தேசிய செயலாளராக லூஸினோ ஃபளீரியோவை தலைவர் ராகுல்காந்தி நியமித்திருப்பதாக அந்த அறிவிக்கை தெரிவிக்கிறது. இதற்கு முன்பு அந்தப் பொறுப்பை சி.பி.ஜோஷி வகித்துவந்தார்.


1எம்டிபி-டி.ஓ.ஜே விவகாரம், போலீஸ் விசாரனை செய்கிறது.

கோலாலம்பூர், அமெரிக்காவின் நீதித்துறையினரால் (டி.ஓ.ஜே.) தற்போது கூறப்பட்டுள்ள ஒரே மலேசியா மேம்பாட்டு நிறுவனம் தொடர்பான புதிய குற்றச்சாட்டை மலேசிய ஊழல் தடுப்பு ஆணையம் (எஸ்.பி.ஆர். எம்.) விசாரணை செய்யாது. மலேசியாவில் உள்ள அந்த நிறுவனம் தொடர்பாக போலீசார் விசாரணை செய்து வருவதாக ஊழல் தடுப்பு ஆணையத்தின் தலைவர் டத்தோ ஸூல்கிப்ளி அகமட் தெரிவித்தார். 1எம்.டி.பி. விசாரணை தொடர்கிறது. போலீசார் புலன் விசாரணை செய்வதற்கு கால அவகாசத்தை நாம் வழங்க வேண்டும் என்றும் அவர் குறிப்பிட்டார். 1எம்.டி.பி. விவகாரம் எங்களுடன் தொடர்புடையது அல்ல. இந்த விவகாரத்தை போலீசாரே விசாரணை செய்யவேண்டும் என்று முடிவெடுக் கப்பட் டுள்ளதாக அவர் குறிப்பிட்டார். போலீஸ் விசாரணையில் குறுக்கிட நாங்கள் விரும்பவில்லை ஒரே விவகாரத்தை இரு அமலாக்கத் தரப்பினர் விசா ரணை செய்வதையும் நாங்கள் விரும்பவில்லை என்று கோலாலம்பூரில் நடைபெற்ற செய்தியாளர்கள் கூட்டத்தில் அவர் இதனைத் தெரிவித்தார். டத்தோ ஸூல்கிப்லியின் இந்த அறிக்கை இதற்கு முன்பு போலீஸ் படைத் தலைவர் டான்ஸ்ரீ காலிட் அபு பக்கார் வெளியிட்ட அறிக்கைக்கு முரணாக இருப்பதாக கூறப்படுகிறது. 1எம்.டி.பி. விவகாரம் தொடர்பான விசாரணை முடிவடைந்து கடந்த ஏப்ரல் மாதமே சட்டத்துறை தலைவரிடம் அறிக்கை சமர்ப்பிக்கப்பட்டு விட்டது என்றும் தற்போது சட்டத்துறை தலைவரின் உத்தரவுக்காக போலீசார் காத்திருப்பதாகவும் கூறியிருந்தார். காலிட்டும் இதனை கடந்த ஜூன் 14 ஆம் தேதி செய்தியாளர்களிடம் தெரிவித்து இருந்தார்.


இவ்வார  இறுதியில் முழு அமைச்சரவை பட்டியல்.

புத்ராஜெயா,

முழு அமைச்சரவைப் பட்டியல் இவ்வார   இறுதியில் அறிவிக்கப்படலாம் என்று டத்தோ ஸ்ரீ டாக்டர் வான் அஜிசா  வான் இஸ்மாயில் நேற்று கூறினார். பிரதமரிடம் இந்தக் கேள்வியை எழுப்பினேன். புதிய அமைச்சரவைப் பற்றிய அறிவிப்புக்கு சில காலம் பிடிக்கும் என  பிரதமர் குறிப்பிட்டார். அநேகமாக இவ்வார இறுதிக்குள் அறிவிப்பு வெளியாகலாம் என்று துணைப்பிரதமர்  டாக்டர் வான் அஜிசா  இவ்விவகாரம் குறித்து செய்தியாளர்கள் வினவியபோது தெரிவித்தார்.

Read More: Malaysia Nanban Tamil Daily on 19.6.2018


துன் மகாதீர் 2 நாள் விடுமுறை கொடுத்தால் தே.மு வெற்றிபெற்றால்  எத்தனை நாள் கொடுக்கும்?

கோலாலம்பூர்,

வரும்  மே 9 ஆம் தேதி நடைபெறவிருக்கும் பொதுத் தேர்தலில் பக்காத்தான் ஹராப்பான் கூட்டணி வெற்றி பெற்று ஆட்சியை அமைத்தால் மே 10,11 ஆகிய இரு தினங்களுக்கு பொதுவிடுமுறை அளிக்கப்படும் என்று அக்கூட்டணியின் தலைவர் துன் டாக்டர் மகாதீர் முகமட் அறிவித்துள்ளார். அதே வேளையில் தேசிய முன்னணி தனது ஆட்சியை தற்காத்துக்கொள்ளும் அளவிற்கு மகத்தான வெற்றியை பதிவு செய்தால் பிரதமர் டத்தோஸ்ரீ நஜீப் துன் ரசாக் எத்தனை நாள் விடுமுறையை அறிவிப்பார் என்று மக்கள் கேட்கத் தொடங்கியுள்ளனர்.

Read More: Malaysia Nanban Tamil Daily on 27.4.2018


பெண் ஓரினச் சேர்க்கையாளர் செர்பியா நாட்டின் பிரதமரானார்!

செர்பிய நாட்டின் பிரதமராக அனா பாபிக் தேர்ந்தெடுக்கப்பட்டுள்ளார். அவர், அந்நாட்டில் முதல் பெண் மற்றும் ஓரினச் சேர்க்கை பிரதமர் ஆவார். செர்பிய நாட்டின் அதிபராக, அலெக்சாண்டர் வூசிக் இருந்துவருகிறார். அவர் நேற்று அந்நாட்டின் பிரதமராக அனா பாபிக்கை தேர்ந்தெடுத்துள்ளார். அனா, இங்கிலாந்து நாட்டிலுள்ள ஹல் பல்கலைக்கழகத்தில் பட்டம் பெற்றுள்ளார். கடந்தாண்டு அரசியலில் கால் பதித்த அனா, செர்பியாவின் பொது நிர்வாகத் துறை அமைச்சராக இருந்தார். இவர் தன்னை ஓரினச் சேர்க்கையாளராக அறிவித்திருந்தார். செர்பியாவின் முதல் ஓரினச் சேர்க்கை அமைச்சராகவும் இவர்தான் இருந்தார். இவர் தற்போது, செர்பியாவின் பிரதமராகத் தேர்ந்தெடுக்கப்பட்டுள்ளார். செர்பியா நாட்டின் முதல் பெண் மற்றும் ஓரினச் சேர்கை பிரதமர் அனா பாபிக் தான். கடந்த வாரம் லியோ வரதாகர் என்பவர் அயர்லாந்தின் பிரதமராகத் தேர்ந்தெடுக்கப்பட்டார். அவரும் ஓரினச் சேர்க்கையாளர் என்பது குறிப் பிடத்தக்கது.


மகன் விபத்தில் மரணம்! மருமகள் தலைமறைவு!

வாடகை வீட்டில் ஐந்து பேரப்பிள்ளைகளுடன் துயரக்கடலில் சிக்கித் தவிக்கும் பி.சரஸ்வதி (வயது 51) என்ற மூதாட்டிக்கு உதவுவதற்கு மஇகா அல்லது மலேசிய இந்து சங்கம் முன்வருமா? தாமான் பெமூடா, ஜாலான் பெமூடா சூசோர் 7இல் வசிக்கும் பி.சரஸ்வதி, வீட்டிற்கு மாத வாடகையாக 200 வெள் ளியை செலுத்தி வருகிறார். இருதய நோயாளியான பி.சரஸ்வதி ஐந்து பேரப் பிள்ளைகளையும் தன் இரண்டு பிள்ளைகளையும் காப்பாற்றுவதற்காக இங் குள்ள தொழிற்சாலை ஒன்றில் துப்புரவு பணியாளராக வேலை பார்த்து வருவதுடன் மாதம் 600 வெள்ளியை சம்பளமாக பெற்று வருவதாக அவர் சொன்னார். கிடைக்கும் வருமானத்தில் மாத வாடகை 200 வெள்ளியும் மின்சாரம், தண்ணீர் கட்டணமாக 160 வெள்ளியும் செலுத்தி வருகிறார். மீதமுள்ள 240 வெள்ளியை வைத்துக் கொண்டு பேரப் பிள்ளைகளை காப்பாற்றி வருவதாகவும் சிகாமட் சமூக நல இலாகா மூலம் 300 வெள்ளி உதவி நிதியாக பெற்று வருவதாகவும் அவர் சொன்னார். கிடைக்கின்ற இந்த வருமானத்தில் படிவம் 5, படிவம் இரண்டில் கல்வி பயிலும் தனது இரண்டு பிள்ளைகளையும் இரு பேரப்பிள்ளைகளையும் பள்ளிக்கு அனுப்பி வைப்பதாக அவர் கூறினார். சர்வேஸ்வரன் (வயது 10), திலகேஸ்வரன் (வயது 9), ஜெகதீஸ்வரன் (வயது 7), விக்னேஸ்வரன் (வயது 6), வாகேஸ்வரன் (வயது 5) ஆகிய ஐந்து பேரப்பிள்ளைகளில் ஜெகதீஸ்வரனுக்கு மட்டும் பிறப்பு பத்திரம் கிடையாது. ஆதலால் பள்ளிக்கு அனுப்ப முடியாத சூழ்நிலை ஏற்பட்டுள்ளதாக பி.சரஸ்வதி சொன்னார். பி.சரஸ்வதியின் மகன் சுரேஸ் செல்வராஜு கடந்த 6.9.2014ஆம் தேதி சாலை விபத்தில் பலியான பிறகு அவரின் மருமகள் புவ னேஸ்வரி (வயது 36) ஒரு வருட காலம் பிள்ளைகளை கவனித்து விட்டு அதன் பிறகு ஐந்து பிள்ளைகளையும் வளர்க்க முடியாமல், லாபீஸ் நகரிலுள்ள ஓர் இந்திய குடும்பத்தாரிடம் விட்டு சென்று விட்டார். இதனை கேள்விப்பட்ட நான் லாபீசுக்கு சென்று அந்த இந்திய குடும்பத்தாரிடமிருந்து ஐந்து பேரப்பிள்ளைகளையும் அழைத்து வந்து விட்டதாக பி. சரஸ்வதி கூறினார். இரண்டு வருடமாகியும் எனது மருமகளிடமிருந்து எந்தத் தகவலும் வரவில்லை. ஆதலால் பேரப் பிள்ளைகளை தாமே வளர்த்து வருவதாக அவர் சொன்னார்.மிகவும் வறுமையில் வாழ்ந்து வரும் பி.சரஸ்வதிக்கு உதவ நினைக்கும் பொதுமக்கள், இயக்கங்கள் போன்றவை 010-5443902 என்ற கைப்பேசியில் தொடர்பு கொள்ளலாம்.


மாமாக் கடைகளுக்கான நேரக்கட்டுப்பாடு. முதலாளிகள் சலசலப்பு

(ஆர்.தசரதன்) ஜார்ஜ்டவுன்,

சுகாதார அமைச்சின் சில பரிந்துரைகளின் கீழ்,  24 மணி நேரம் செயல்படும் உணவ கங்கள், குறிப்பாக ‘மாமாக்’ கடைகளுக்கு அடுத்த ஆண்டு நேரக் கட்டுப்பாடு விதிக்கப்படும் என்ற அறிவிப்பு உணவகம், உணவுக் கடைகளின் முதலாளிகள் மத்தியில் சலசலப்பை ஏற்படுத்தியுள்ளது.  குறிப்பாக, உண வுகளுக்கு பெயர் போன பினாங்கு மாநிலத்தில் உள்ள 24 மணி நேர உணவக உரிமையாளர்கள் இதற்கு தங்களின் ஆட்சேபத்தை வெளிப்படுத்தியுள்ளனர்.

ஆரோக்கியமான மலேசியர்களை உருவாக்கும் நோக்கத்தில் அரசாங்கம் 13 அம்ச கொள்கைகளை அறிவித்துள்ளது. இதனை நாங்கள் வரவேற்கிறோம். ஆனால், எங்கள் வியாபார நேரத்தை கட்டுப்படுத்துவது எந்த வகையில் பிரச்சினைக்குத் தீர்வு காணப்போகிறது என்பது புரியவில்லை என்று ஜூரு, தாமான் டெலிமாவில் ரியாஸ் உணவகத்தை நடத்தும் முகம்மட் ரிசுவான் கூறினார்.

Read More: Malaysia Nanban News Paper on 29.12.2017


ஏரிகளை தூர்வாரச் சொன்னால் அரசு கஜானாவை தூர்வாரிய எடப்பாடி

சென்னை:

ஏரி, குளம் உள்ளிட்ட நீர்நிலைகளை தூர்வாருவதற்கு பதிலாக முதல்வர் எடப்பாடி பழனிச்சாமியும் அவரது அமைச்சரவையும் அரசு கஜானாவை தூர்வாரிவிட்டதாக டிடிவி தினகரன் பரபரப்பு குற்றச்சாட்டை முன்வைத்துள்ளார்.

முதல்வர் எடப்பாடி பழனிச்சாமிக்கும், தினகரன் கடந்த சில மாதங்களாக மோதல் ஏற்பட்டு வந்தது. இதனால் அவ்வப்போது தமிழக அரசின் செயல்பா டுகளை டிடிவி தினகரனும் அவரது ஆதரவாளர்களும் விமர்சித்து வந்தனர்.

தருமபுரியில் எம்.ஜி.ஆர். நூற்றாண்டு விழா மற்றும் அதிமுகவின் 46-வது ஆண்டு தொடக்க விழா பொது கூட்டம் டிடிவி தினகரன் அணி சார்பில் நடைபெற்றது. இக்கூட்டத்தில் தினகரன் கலந்து கொண்டார். அப்போது அவர் பேசுகையில், முதல்வர் பழனிசாமி தலைமையிலான அரசு, வெகு விரைவில் வீட்டுக்கு அனுப்பப்படுவர். இதையடுத்து எங்கள் அணி தலைமையில் புதிய ஆட்சி அமையும். இதற்கு புதிதாக வாக்காளர்களாக சேர்ந்துள்ள 50 லட்சம் இளைஞர்கள் எங்களுக்கு துணை நிற்பார்கள்.

எடப்பாடி பழனிசாமி தலைமையிலான அரசு, ஏரி குளங்களை தூர்வாருவதாகக் கூறி, அரசு கஜானாவை தூர்வாரி விட்டனர் என்று தினகரன் குற்றம்சாட்டினார். தமிழக அரசின் செயல்பாடுகளை குறை கூறி வந்த நிலையில் தற்போது முதல்வர் எடப்பாடி மற்றும் ஆட்சியாளர்கள் மீது ஊழல் புகார் தெரிவித்துள்ளது பரபரப்பை ஏற்படுத்தியுள்ளது.


ரஷ்யா மின்னணு ஆயுதங்கள் மூலம் சிரியாவில் உள்ள அமெரிக்க படைகள் மீது தாக்குதல்

டமாஸ்கஸ்

சிரியாவில் அமெரிக்கா சமீபத்தில் தாக்குதல் நடத்தியது. இதற்கு ரஷ்யா தனது கண்டனங்களை தெரிவித்தது. இந்நிலையில் ரஷ்யா மற்றும் சிரியா மீது அமெரிக்காவின் சிறப்பு ராணுவ குழுத் தலைவர் ரைமண்ட் தாமஸ் பரபரப்பு குற்றச்சாட்டை முன்வைத்துள்ளார்.

அவர் கூறுகையில், ரஷ்யா தனது மின்னணு ஆயுதங்கள் மூலம் சிரியாவில் உள்ள அமெரிக்க படைகளை தினமும் தாக்குகிறது. முக்கியமாக சக்திவாய்ந்த எங்களின் EC-130 போர் விமானத்தை முற்றிலும் முடக்க ரஷ்யாவும், சிரியாவும் சேர்ந்து முயற்சிகள் மேற்கொண்டு வருகின்றன. அதே போல அமெரிக்கா வுக்கு சொந்தமான கண்காணிப்பு வானூர்திகளையும் குறிவைத்து தாக்குகிறார்கள்.

சிரியாவில் உள்ள எங்களின் முக்கிய ஆயுதங்களை அழிக்கவே இவ்வாறு ரஷ்யா செய்கிறது. இதோடு ரஷ்யா தாங்கள் எதிர்காலத்தில் பயன்படுத்தும் ஆயுதங்களை சோதனை செய்யவும் இவ்வாறான செயல்களில் ஈடுபடுகிறார்கள் என குற்றஞ்சாட்டியுள்ளார்.


தினகரனின் வெற்றி ஆகப்பெரிய அவமானம்

சென்னை,

ஆர்.கே.நகரில் டிடிவி தினகரனின் வெற்றி கொண்டாடப்படுவது அவமானப்பட வேண்டியது  என்கிற ரீதியில் நடிகர் கமல் ஹாசன் கருத்து தெரிவித் துள்ளார். ஜெ.வின் மறைவிற்கு பின் நடிகர் கமல்ஹாசன் அரசியல் தொடர்பான கருத்துகளை தெரிவித்து வந்தார். அதன்பின், தனது விஸ்வரூபம்-2 பட வேலை காரணமாக கடந்த மாதம் அரசியல் பற்றி எந்த கருத்தும் தெரிவிக்காமல் இருந்தார். இந்நிலையில், பிரபல வார இதழில் அவர் ஆர்.கே.நகர் இடைத்தேர்தலில் பணப்பட்டுவாடா செய்யப்பட்டது பற்றி கருத்து தெரிவித்துள்ளார்.

அதில், ஊர் அறிந்த குற்றம் இப்படி வெளிப்படையாக நடக்க மக்களும் உடந்தையாக இருப்பது தான் எவ்வளவு பெரிய சோகம். முதலமைச்சர் தொடங்கி சுயேச்சை வேட்பாளர் வரை வாக்காளர்களுக்கு பல ஆயிரங்கள் நிர்ணயித்து அதை கச்சிதமாக வழங்கியது ஊடகங்களில் வெளிவந்துள்ளது என அவர் குறிப்பிட்டுள்ளார்.

 மேலும், சுயேச்சை வேட்பாளரை நம்பி வாக்காளர்களே தங்களுக்கு உலை வைத்துக் கொண்டுள்ளனர். சுயேச்சையின் பதிலில் மயங்கிய சிலர் அவரின் வெற்றியின் வியூகங்களை பட்டியல் போட்டு பாராட்டி வருகின்றனர். இப்படி ஆகப்பெரிய அவமானம்  எந்த புள்ளியில் கொண்டாட்டமாக மாறுகிறது என்பது தான் தமக்கு பிடிபடாத கேள்வி எனவும் தம் வீட்டில் ஒருவருக்கு எந்த வழியிலாவது பணம் கிடைத்தால் போதும் என்ற சுயநலம் கொண்ட மக்கள் இருக்கும் வரை ஜனநாயகம் என்ற புனிதம் கெட்டு போய்விடும் எனவும் அவர் குறிப்பிட்டுள்ளார்.


பிரதமர் தலைமையில் நாளை நடைபெறும் மாநில கவுன்சில் கூட்டத்தில் ஜெயலலிதா பங்கேற்கவில்லை?

இதனால் அனைத்து மாநில முதல்வர்களும் பங்கேற்க அழைப்பு விடுக்கப்பட்டுள்ளது. இந்த கூட்டத்தில் ராஜ்நாத்சிங், சுஷ்மாசுவராஜ், அருண்ஜெட்லி, வெங்கையாநாயுடு, நிதின்கட்கரி, மனோகர்பாரிகர் உள்ளிட்ட முக்கிய துறை சார்ந்த மத்திய அமைச்சர்களும் பங்கேற்கிறார்கள். கூட்டத்தில், மாநிலங்களுக்கு இடையிலான முக்கிய பிரச்னைகள் குறித்தும், மத்திய அரசிடம் இருந்து மாநிலத்திற்கு கிடைக்க வேண்டிய முக்கிய திட்டங்கள் குறித்தும் விவாதிக்கப்படும். குறிப்பாக மாநிலங்களுக்கு இடையேயான உறவுகள், உள்நாட்டு பாதுகாப்பு, பழங்குடியினர், தாழ்த்தப்பட்ட மக்களின் மீதான தாக்குதல் மற்றும் அவர்கள் வாழ்க்கை தரத்தை உயர்த்துவது, ஆதார் திட்டம், பள்ளி கல்வி, நேரடி மானிய திட்டங்கள் குறித்த கருத்துக்கள் ஆலோசிக்கப்படும் என்று தெரிகிறது. டெல்லியில் நாளை நடைபெறும் கூட்டத்தில், தமிழகம் சார்பில் முதல்வர் ஜெயலலிதா பங்கேற்பாரா என்று தலைமை செயலக உயர் அதிகாரிகளிடம் கேட்டபோது, 'முதல்வர் டெல்லி செல்வது குறித்து எந்த தகவலும் அதிகாரப்பூர்வமாக இதுவரை வரவில்லை. அதனால் ஜெயலலிதா டெல்லி செல்வது சந்தேகம்’’ என்றே பதில் அளித்தனர். அவருக்கு பதில் நிதி அமைச்சர் ஓ.பன்னீர்செல்வம் கலந்துகொள்ள அதிக வாய்ப்புள்ளதாகவும் அவர்கள் கூறினர். தமிழக சட்டப்பேரவை எதிர்க்கட்சி தலைவர் மு.க.ஸ்டாலின் கடந்த வாரம் வெளியிட்டுள்ள அறிக்கையில், பிரதமர் மோடி 16ம் தேதி டெல்லியில் கூட்டியுள்ள முதல்வர்கள் மாநாட்டில் தமிழக முதல்வர் ஜெயலலிதா கண்டிப்பாக கலந்து கொள்ள வேண்டும். அந்த கூட்டத்தில், பங்கேற்று தமிழகத்தின் முக்கிய பிரச்னைகள் குறித்து விவாதிக்க வேண்டும் என்று கோரிக்கை வைத்திருந்தார். இதேபோன்று தமிழக பாரதிய ஜனதா தலைவர் தமிழிசை சவுந்தரராஜனும், ஜெயலலிதா 16ம் தேதி டெல்லி சென்று முதல்வர் மாநாட்டில் பங்கேற்க வேண்டும் என்று வலியுறுத்தி இருந்தது குறிப்பிடத்தக்கது.


அரசு சாரா இயக்கங்கள் மக்களுக்கு சேவையாற்ற வேண்டும்.

பூச்சோங் மக்களுக்கு சேவையாற்றும் மனபான்மை யுடன் அரசு சாரா இயக்கங்கள் தொடங்கப்பட வேண்டும் என்று தேசிய ஒருமைப்பாடு இயக்கத்தின் தேசியத் தலைவர் டத்தோ கமலகண்ணன் நேற்று கூறினார். இந்திய சமுகத்தை பிரதிநிதித்து நாட்டில் ஆயிரக்கணக்கான அரசு சாரா இயக்கங்கள் தொடங்கப்பட் டுள்ளன. இதில் குறிப்பிட்ட சில சங்கம் மட்டுமே எந்தவொரு பலனும் இன்றி மக்களுக்கான சேவை நடவடிக்கைகளில் ஈடுபட்டு வருகின்றனர். ஒரு சில இயக்கங்கள் தங்களின் சுயநலத்திற் காக தொடங்கப்பட்டு செயல்பட்டு வருகின்றன. ஒரு சில இயக்கங்கள் தொடங்கப்பட்டு அரசாங்க ரீதியில் நிதிகளை பெற்று நாளடைவில் காணாமல் போய்விடுகின்றன. இந்திய சமுதாயத்திற்காக ஆயிரக்கணக்கான சங்கங்கள் தொடங்கப்படுவது வரவேற்கக் கூடிய விஷயம் தான். ஆனால் இச்சங்கங்கள் மக்களுக்கு சேவையாற்றும் மனபான்மையுடன் செயல்பட வேண்டும் என்று அவர் குறிப் பிட்டார். அன்னையர் தினத்தை முன்னிட்டு தேசிய ஒருமைப்பாடு இயக்கத்தின் சிலாங்கூர் மாநில தலைவர் டத்தோ ரவீன் ஏற்பாட்டில் ரத்த தான நிகழ்வு பூச் சோங்கில் நடைபெற்றது. ரத்த தானத்துடன் நிகழ்வில் கலந்துகொண்டவர்களுக்கு மருத்துவ பரிசோதனைகள், கண் பரிசோதனைகளும் இலவசமாக வழங்கப்பட்டது. இதை தவிர்த்து உடல் உறுப்பு தான மையங்களும் திறக்கப்பட்டு அதில் பலர் தங்களின் உடல் உறுப்புகளை தானமாக வழங்கினர். காப்புறுதி நிறுவனங்களின் முகாம்களும் அமைக்கப்பட்டு அதன்வழி விழிப்புணர்வுகள் வழங்கப்பட்டது. சிறுவர்களுக்கான சிறப்பு விளையாட்டுப் போட்டி களும் நடத்தப்படன. தேசிய ஒருமைப்பாடு இயக்கத்தின் பல்லின மக்கள் உறுப்பினர்களாக உள்ளனர். இம்மக்கள் பயன் பெறும் வகையில் இந்த ரத்த தான நிகழ்வுகள் நடத்தப்பட்டது. அதேவேளையில் பூச்சோங் வட்டாரத்தில் உடல் ஆரோக்கியத்தில் கவன குறைவாக இருக்கும் மக்களும் இலவசமாக மருத்துவ பரிசோதனைகளை செய்து கொண்டனர். இதுபோன்ற நிகழ்வுகள் சிலாங்கூர் மாநிலத்தில் தொடர்ச்சியாக நடத்தப்படும் என்று டத்தோ ரவின் செய்தியாளர்களிடம் கூறினார்.


கோத்தபாயவின் அரசாங்கம் சமமான பாதுகாப்பு வழங்குவதாகத் தெரிவிப்பு

அதிபர் கோத்தபாய அரசாங்கம் சிங்கள பௌத்த மக்களுக்காகவும் தமிழ், முஸ்லிம் மக்களுக்காகவும் சமமான பாதுகாப்பையும் அரவணைப்பையும் வழங்குவதாக அமைச்சர் நிமல் ஸ்ரீபால டி சில்வா தெரிவித்துள்ளார்.

இந்நிலையில் மீண்டும் குண்டுவெடிப்பு போன்ற சம்பவங்கள் இலங்கையில் இடம்பெறாது. நாட்டில் வரி அற்ற வீடுகள் பல குறைக்கப்பட்டுள்ளன. இவ்வாறான பல சலுகைகள் மக்களுக்கு இந்த அரசாங்கத்தின் கீழ் கிடைக்கப் பெற்றிருப்பதாகவும் அமைச்சர் குறிப்பிட்டார்.

பதுளை வெலிமடை பிரதேசத்தில் நேற்று இடம்பெற்ற நிகழ்வொன்றில் கலந்து கொண்டு உரையாற்றும் போது அவர் இதனைக் குறிப்பிட்டார்


வர்த்தக போருக்கு அமெரிக்கா வலியுறுத்தினால் சீனா தக்க பதிலடி கொடுக்கும் : சீன தூதர்

பிஜீங்,

அமெரிக்க சீனா நாடுகளுக்கிடையே ஏற்றுமதி மற்றும் இறக்குமதியாகும் பொருட்களுக்கு அதிக சுங்க வரிகளை விதித்து இரு நாடுகளும் வர்த்தக ரீதியாக குற்றம் சாட்டி வருகின்றன. மேலும் இவ்வாறு கூடுதல் சுங்க வரி விதிப்பதினால் இரு நாடுகளின் வர்த்தக நிறுவனங்கள் கடுமையாக பாதிக்கப்ப ட்டுள்ளன.

இருதரப்பிலும் மேற்கொள்ளபடும் வரிவிதிப்பு நடவடிக்கைகள் காரணமாக சீனா மற்றும் அமெரிக்காவுக்கு இடையேயான உறவில் விரிசல்களை ஏற்படுத்தி வருகின்றன. மேலும் அமெரிக்காவுக்கும், சீனாவுக்கும் இடையே மறைமுக வர்த்தக போர் நடந்து வருகிறது.

இந்நிலையில் சீனாவின் ஹர்வார்டு பல்கலைகழகத்தின் பேர்பாங்க் மையம் சார்பாக நடைபெற்ற நிகழ்ச்சி ஒன்றில் பேசிய சீன அமெரிக்க தூதர் குய் திங்காய், அமெரிக்காவுடனான வர்த்தக நடவடிக்கை குறித்து கூறுகையில், ”வர்த்தக போரானது அமெரிக்க- சீன உறவுக்கு இடையே ஒரு விஷமாய் அமைந்துள்ளது. எந்த ஒரு பிரச்சினையையும் பேச்சுவார்த்தையின் மூலம் தீர்வு காண முடியும்.

ஆனால், வர்த்தக போரை தொடங்க அமெரிக்கா வலியுறுத்தினால் அதற்கு சீனா தக்க பதிலடி கொடுக்கும்” எனக் கூறினார். இத்தகவலை சீன நாட்டின் செய்தி நிறுவனமான சின்குவா வெளியிட்டுள்ளது.


தமிழ்த்துறையில் இதுவரையில் 39 விருதுகளைப் பெற்றுள்ள இலக்கியா

கோலாலம்பூர்,

பேரா மாநிலத்தின் சங்கநதி என்றழைக்கப்படும் சுங்கை சிப்புட் நகரில் மண்ணின் மைந் தன் நாடறிந்த ஓட்டக்காரரான ஜெயராமன்-பூர்ணம் இணையரின் தவப்புதல்வியான செல்வி இலக்கியா, பல கலை கலாச்சார நிகழ்வுகளில் மேடை ஏறி நற்றமிழ் பேசி தனி சிறந்து விளங்கி வரும் இவருக்கு வயது 14 மட்டுமே. தமிழ்த்துறையில் இதுவரையில் 39 விருதுகளைப் பெற்றுள்ளார்.

அண்மையில் இந்தியாவில் தமிழ்நாட்டில் இலக்கியாவிற்கு மிக உயரிய விருதான வீரமங்கை வேலு நாச்சியார் விருது வழங்கப்பட்டது. பழனி சன்மார்க்க சீரனூர் குருகுலம் தமிழ்நாட்டில் இலக்கியாவிற்கு  ‘தமிழ் முரசு’ என்ற விருது வழங்கப்பட்டது. அதேபோல் திருவருட்பிரகாச வள்ளலார் சங்கமகள் இலக்கியாவிற்கு ‘இலக்கியத் தென்றல்’ என்ற சிறப்பு பட்டமும் வழங்கப்பட்டது. மலேசிய மண்ணுக்கு இலக்கியா பெருமை சேர்த்துள்ளார்.

Read More: Malaysia Nanban News Paper on 16.1.2018


தினகரன் கைது ஆட்சிக் கலைப்புக்கு வழிவகுக்குமா?

இரட்டை இலைச் சின்னத்தைப் பெறுவதற்காக 50 கோடி லஞ்சம் கொடுக்க முயற்சித்ததாகக் கூறி, அ.தி.மு.க துணைப் பொதுச் செயலாளர் டி.டி.வி. தின கரன் கைது செய்யப்பட்டுள்ளார். டெல்லியில் கைது செய்யப்பட்ட அவரை டெல்லி போலீஸார் நேற்று சென்னைக்கு அழைத்து வந்து, அவரது வீட்டில் 6 மணி நேரம் விசாரணை நடத்தியுள்ளனர். தொடர்ந்து, பெங்களுரு, கொச்சி ஆகிய இடங்களுக்கும் அழைத்துச் சென்று விசாரணை நடத்தவுள்ளதாக தக வல்கள் வெளியாகியுள்ளன. தினகரனுடன் கைது செய்யப்பட்ட அவரது நண்பர் மல்லிகார்ஜூனாவையும் சென்னைக்கு அழைத்து வந்து போலீஸார் விசா ரணை நடத்தியுள்ளனர். இதனிடையே, கடந்த சில தினங்களுக்கு முன்புவரை, தினகரனுக்கு ஆதரவாக இருந்து அமைச்சர்கள், அ.தி.மு.க சட்டமன்ற உறுப்பினர்களில் பெரும் பாலானோர், முதல்வர் எடப்பாடி பழனிசாமி தலைமையில் ஒன்றுசேர்ந்துள்ளனர். சென்னைக்கு விசாரணைக்காக அழைத்து வரப்பட்ட தினகரனைப் பார்க்க, அமைச்சர்களோ, சட்டமன்ற உறுப்பினர்களோ வரவில்லை. கட்சியின் செய் தித்தொடர்பாளர் நாஞ்சில் சம்பத் உள்ளிட்ட சிலரே தினகரனைச் சந்திக்க வந்தனர். எனினும் காவல்துறையினர் அழைத்துச் சென்றபோது, தினகரனை தாங்கள் பார்த்ததாக நாஞ்சில் சம்பத் செய்தியாளர்களிடம் தெரிவித்தார், மேலும் தினகரனுக்கு ஆதரவாக அ.தி.மு.க-வின் 87 எம்.எல்.ஏக்கள் உள்ளனர் என்று கூறினார். எடப்பாடி பழனிசாமி முதல்வராகப் பதவியேற்றதும், தமிழக சட்டசபையில் நடைபெற்ற நம்பிக்கை வாக்கெடுப்பில், ஓ.பன்னீர்செல்வம் உள்பட அவ ருக்கு ஆதரவு தெரிவித்த 12 எம்.எல்.ஏக்களைத் தவிர்த்து 122 அ.தி.மு.க. எம்.எல்.ஏக்களின் ஆதரவுடன் அரசு வெற்றிபெற்றது. பிப்ரவரி மாதம் இந்த நம் பிக்கை வாக்கெடுப்பு நடைபெற்றது. இரண்டு மாதத்திற்குள் ஆட்சியிலும், அ.தி.மு.க கட்சியிலும் எண்ணற்ற நிகழ்வுகள் அரங்கேறி விட்டன. தினகரனை கட்சியில் இருந்து ஓரங்கட்டிய அமைச்சர்கள் உள்ளிட்ட நிர்வாகிகள், தற்போது ஓ.பி.எஸ் அணியுடன் இணைவதற்கான முயற்சிகளில் தீவிரமாக ஈடுபட் டுள்ளனர். இந்தச் சூழ்நிலையில், தினகரனை 87 எம்.எல்.ஏக்கள் ஆதரிப்பதாக நாஞ்சில் சம்பத் தெரிவித்துள்ளதால், மீண்டும் குழப்பம் ஏற்பட்டுள்ளது. தி.மு.க செயல்தலைவரும், சட்டமன்ற எதிர்க்கட்சித் தலைவருமான மு.க. ஸ்டாலின், சட்டசபையைக் கூட்டி அரசின் பெரும்பான்மையை நிரூபிக்க வேண்டும் என்று ஏற்கெனவே வலியுறுத்தி உள்ளார். சசிகலாவை சட்டமன்றக் கட்சித் தலைவராகத் தேர்வு செய்த நிலையில், ஓ.பி.எஸ் தனி அணி யாகப் பிரிந்து போது, கூவத்தூரில் சட்டமன்ற உறுப்பினர்களை தங்க வைத்து, பெரும்பான்மையை நிரூபித்ததைப் போன்று இப்போது காட்சிகளை அரங் கேற்ற முடியாது. தினகரனுக்கு ஒருசில அமைச்சர்கள், ஒன்றிரண்டு எம்.எல்.ஏக்கள் மட்டுமே ஆதரவு தெரிவிப்பார்கள் என்று கூறப்படும் சூழ்நிலையில், 87 எம். எல். ஏக்களின் ஆதரவு இருப்பதாக சம்பத் கூறியிருப்பது, எடப்பாடி தரப்புக்கு கலக்கத்தை ஏற்படுத்தியிருக்கிறது. மேலும் அ.தி.மு.க எம்.எல்.ஏக்களில் தாழ்த்தப்பட்ட வகுப்பினராக உள்ள 25 பேர் தனியாக சென்னையில் கலந்தாலோசனை செய்திருப்பதாகவும் தகவல்கள் வெளியாகி உள்ளன. அமைச் சரவையில் தங்களுக்கான பிரதிநிதித்துவம் போதிய அளவில் அளிக்கப்படவில்லை என்று அந்த எம்.எல்.ஏக்களின் குற்றச்சாட்டு என்று தெரிய வந்துள்ளது. அ.தி.மு.க-வின் இரு அணிகளின் இணைப்பைப் பொறுத்தவரை நாளொரு நிபந்தனை, பொழுதொரு தலைவர்களின் பேட்டி என்ற ரீதியில் சென்று கொண் டிருக்கிறது. இரு தரப்பினருமே "பேச்சுவார்த்தைக்கு நாங்கள் தயார்" என்று தெரிவித்துள்ள போதிலும், இதுவரை இரு அணியின் குழுக்களும் சந்திக்க வில்லை. ஆட்சிக்கு பெரும்பான்மை உள்ளதாக என்பதை மீண்டும் நிரூபிக்க ஒருவேளை ஆளுநர் வித்யாசாகர் உத்தரவிடுவாரேயானால், நிலைமை என்னவாகும் என்று கணிக்க முடியாத நிலையில்தான் எடப்பாடி தலைமையிலான அரசு, 'நித்யகண்டம் பூரண ஆயுள்' என்ற பழமொழிக்கேற்ப ஆட்டம் கண்டுள்ளது. அ.தி.மு.க அணிகள் இணைப்பு தொடர்ந்து தாமதமாகிச் சென்று கொண்டேயிருக்குமானால், ஆட்சியைக் கலைப்பதைத் தவிர மத்திய அரசுக்கு வேறு வழி யிருக்காது. அதற்கு முன்னதாக, தமிழக ஆளுநர் பொறுப்பு வகிக்கும் வித்யாசாகர் ராவின் பங்கு, குறிப்பிடத்தக்கதாக இருக்கும். முதலில் ஆளுநரிடம் அறிக்கை கோரப்படும். ஆட்சி கலைப்புக்கு ஆளுநர் பரிந்துரை செய்யும்பட்சத்தில், தமிழக அரசு கலைக்கப்படும். அநேகமாக ஒரு சில மாதங்கள் வரை இதே குழப்பத்தில் அரசை செயல்பட விட்டு, பின்னர் கலைப்பதற்கான சாத்தியங்களும் உள்ளன. எனவே, எப்படி இருப்பினும் தமிழகத்தில் ஆட்சிக் கலைப்புக்கே அதிக வாய்ப்புகள் உள்ளதாக அரசியல் நோக்கர்கள் தெரிவித்துள்ளனர்.


சாலைவிபத்தில் மோட்டார் ஓட்டி பலி!

மெர்சிங்கிலிருந்து பத்து பகாட்டிற்குச் செல்லும் சாலையின் 45ஆவது கிலோ மீட்டரில் நிகழ்ந்த சாலை விபத்தில் மோட்டார் ஓட்டி பலியானார். இச்சம்பவம் நேற்று முன்தினம் மாலை 4 மணியளவில் நிகழ்ந்தது. இவ்விபத்தில் தொழிற்சாலை பணியாளரான ஃபட்லி யுசோப் (வயது 41) உயிரிழந்தார். பிரேதப் பரிசோதனைக்குப் பின்னர் அவரின் உடல் குடும்பத்தினரிடம் ஒப்படைக்கப்பட்டது. மோட்டார் சைக்கிளுடன் விபத்துக்குள்ளான காரில் பயணம் செய்த முகமது அரிப் (வயது 22), முகமது பஹாமி (வயது 20) ஆகியோர் எவ்விதக் காயங்களுமின்றி உயிர் தப்பியதாக போலீஸ் பேச்சாளர் தெரிவித்தார்.


எஸ்எம்எஸ் மோசடி! மத்திய வங்கி பொதுமக்களை எச்சரித்திருக்கிறது.

பேங் நெகாரா மலேசியா (பிஎன்எம்) இன் பெயரைப் பயன்படுத்தி குறுந்தகவல் (எஸ்எம்எஸ்) மூலம் நடத்தப் பட்டு வரும் மோசடிக்கு எதிராக கவன முடன் இருக்கும்படி அந்த மத்திய வங்கி பொதுமக்களை எச்சரித்திருக்கிறது. எஸ்எம்எஸ் வழி தொடர்பு கொள்ளப்படுவோர் ஓர் அகப் பக்கத்தை வலம் வரும்படி கேட்டுக் கொள்ளப்படுவதை யும் அங்கு அவர்களை பற்றிய தகவல் கள் கோரப்படுவதையும் தான் அறிந்தே வைத்திருப்பதாக பிஎன்எம் ஓர் அறிக்கையில் நேற்று கூறிற்று. 15888 என்ற எண்ணில் இருந்து எந்தவொரு எஸ்எம்எஸ் தகவலையும் பிஎன்எம் அனுப் பவில்லை என்பதை தெரிவித் துக் கொள்கிறோம். ‘Charges RM 0.50 BNM, Bank memberikan 3% subsidi.http://www.mybnm.net/’ என எஸ்எம்எஸ் தகவலில் பதிவு செய்யப்பட்டிருக்கும். இது ஒரு போலி அகப்பக்கத் துடன் தொடர்புடையது. அதில் உங்களுடைய அடையாள அட்டை, வங்கி சான்றிதழ் பற்றிய தகவல்கள் கோரப்பட்டிருக்கும். இம்மாதிரியான எஸ்எம்எஸ் தகவல்களை புறக்கணிக்கும்படி பொதுமக்களுக்கு பிஎன்எம் ஆலோசனை கூறியது. எஸ்எம்எஸ், தொலைபேசி அழைப்பு, மின்னஞ்சல், சமூக ஊடகங்கள் அல்லது செய்திதள கருவிகள் வழி தனிப்பட்ட தகவல் களை அல்லது விளக்கங்களை பிஎன்எம் கோரியதே இல்லை என்று அது கூறிற்று. பிஎன்எம்ஐ தொடர்புபடுத்த சந்தேகத்திற்குரிய தகவலோ, மின்னஞ்சலோ வந்தால் புகார் செய்ய அல்லது விவரம் கோர பொதுமக்கள் BNMTELELINK உடன் 1300-88-5465 என்ற எண்ணில் தொடர்பு கொள் ளலாம் அல்லது bnmtelelink@bnm.gov.my என்ற மின்னஞ்சலில் பதிவு செய்யலாம்.


14ஆவது பொதுத் தேர்தலில் 60% புது முகங்கள்!

நாட்டின் 14-ஆவது பொதுத்தேர்தலில் 60 விழுக்காட்டு புதுமுகங்களை வேட்பாளர்களாக நிறுத்தப்போவதாக ம.இ.கா. அறிவித்துள்ளது. புதுமுகங்களில் இளைஞர்கள், மகளிர் பிரதிநிதிகள் மற்றும் அனுபவம் வாய்ந்த அரசியல்வாதிகளும் அடங்குவர் என்று கட்சியின் தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் கூறுகிறார். அடுத்த பொதுத் தேர்தலில் தேசிய முன்னணியின் வெற்றியை உறுதிப் படுத்துவதற்காக தாங்கள் இந்த மாற் றங்களை செய்திருப் பதாகவும், குறிப்பாக கெடா, பினாங்கு, பேரா, சிலாங்கூர் மாநிலங்களில் இந்த மாற்றங்களை எதிர்பார்க்கலாம் என்றும் அவர் தெரிவித்தார். ஆயர் குரோவில் ம.இ.கா. தாமான் முசாபார் ஷா ஏற்பாடு செய்திருந்த கல்வி, சமூகத் திட்டம் ஒன்றை தொடக்கி வைத்தப் பிறகு அவர் நிருபர்களிடம் பேசினார். புக்கிட் கட்டில் அம்னோ தொகுதித் தலைவர் டத்தோஸ்ரீ முகமட் அலி ருஸ்தாம், ம.இ.கா. மாநில தலைவர் டத்தோ எம்.எஸ். மகாதேவன் ஆகியோரும் இந் நிகழ்ச்சியில் கலந்து கொண்டனர்.


சீனர்கள்- இந்தியர்களின் ஓட்டுரிமையை பறிக்க வேண்டுமாம்.  இனத்துவேஷப் பேச்சு. பாப்பா கோமா கைது.

கோலாலம்பூர்,

சீபீல்டு ஆலய விவகாரம் தொடர்பில்  சீனர்கள், இந்தியர்களின் ஓட்டுரிமையை பறிக்க வேண்டும் என்று இனங்களுக்கு இடையிலான நல்லிணக்கத்திற்கு ஆணி அடிக்கும் வகையில்  மிரட்டும் தோரணையில் இனத்துவேஷமாகப் பேசி,  காணொளியை சமூக ஊடகத்தில் பதிவேற்றிய பாப்பா கோமா எனப்படும் வான் முகமட் அஸ்ரி வான் இட்ரிஸ் கைது செய்யப்பட்டுள்ளார்.கடந்த நான்கு தினங்களுக்கு முன்பு, சீபீல்டு விவகாரம் தொடர்பில் பேசிய அவர், இதர இன மக்களை எச்சரிக்கும் வகையில் சீனமூட்டும் தோரணையில் அந்த காணொளியில் பேசியுள்ளார்.

Read More: Malsyia Nanban Tamil Daily on 1.12.2018


நிலக்கரி பற்றாக்குறையால் மின் உற்பத்தியில் பாதிப்பு: தமிழக முதலமைச்சர் ஓ.பன்னீர்செல்வம் கடி�

தமிழ்நாட்டின் வல்லூரில் இருக்கும் அனல் மின் நிலையத்திற்கு தேவையான நிலக்கரியை நிலக்கரிச் சுரங்கங்களிலிருந்து கொண்டுவர போதுமான ரயில் பெட்டிகள் இல்லாததால், மின் உற்பத்தி பாதிக்கப்பட்டிருப்பதாக தமிழக முதலமைச்சர் ஓ.பன்னீர்செல்வம் கூறியிருக்கிறார்.

இது தொடர்பாக மத்திய ரயில்வே அமைச்சர் சுரேஷ் பிரபுவுக்கு அவர் கடிதம் ஒன்றையும் எழுதியுள்ளார்.

அந்தக் கடிதத்தில், ஒரிசாவில் இருக்கும் தால்ச்சர் நிலக்கரி சுரங்கத்திலிருந்துதான் வல்லூருக்கு நிலக்கரி கொண்டுவரப்படுகிறது என்றும், ஆனால் போதுமான நிலக்கரி சரக்குப் பெட்டிகள் இல்லாத காரணத்தால் போதுமான நிலக்கரி மின் நிலையத்திற்குக் கிடைப்பதில்லை என்று ஓ.பன்னீர்செல்வம் கூறியுள்ளார்.

இதன் காரணமாக, அங்கிருக்கும் மூன்று மின் நிலையங்களில் ஒன்றில் மின் உற்பத்தி நிறுத்தப்பட்டிருக்கும் நிலையில், தமிழகத்திற்குக் கூடுதலாக நிலக்கரியை கொண்டுவர போதுமான சரக்குப்பெட்டிகளை ஒதுக்கீடு செய்யும்படி மத்திய ரயில்வே அமைச்சர் சுரேஷ் பிரபுவிடம் அவர் கோரியுள்ளார்.

கடந்த சில ஆண்டுகளாகவே தமிழகத்தில் மின் பற்றாக்குறை நிலவி வருகிறது. கோடை காலத்தில் 2 ஆயிரம் மெகா வாட் வரை மின் பற்றாக்குறை ஏற்படுகிறது.


தமிழ் உணர்பாளர்கள் மாநாட்டில் தமிழர்களை சிறுமைப் படுத்துவதா?

கே.வி.சுதன் கிள்ளான், தமிழ் உணர்வாளர்கள் மாநாடு என்ற போர்வையில் தமிழர்களை சிறுமைப்படுத்தும் வகையில் நடத்தப்பட்ட தொடர்கூட்டத்தில் எதிர்மறையான கருத் துகள் பேசப்பட்டதால் சரமாரியான கேள்விகளுக்கு மத்தியில் கூச்சல் குழப்பம் வெடித்து இறுதியில் தள்ளுமுள்ளு ஏற்பட்டு அவையில் பெரும் சல சலப்பு நிகழ்ந்து கூட்டம் பாதியிலேயே நிறுத்தப்பட்டது. ஒருவரையொருவர் கைநீட்டிக்கொண்டு மோதும் தன்மையில் பயங்கர தள்ளுமுள்ளு ஏற்பட்டது. எங்கே கைகலப்பு ஏற்பட்டு விடுமோ என்ற அச்சத்தில் நிகழ்ச்சி ஏற்பாட்டாளர்கள் பாதியிலேயே கூட்டத்தை நிறுத்தினர். இந்த சம்பவம் நேற்று முன்தினம் இரவு இங்கு கிள்ளான் தெங்கு கிளானா மின் புத்தகசாலை மண்டபத்தில் நிகழ்ந்தது. தமிழகப் பேச்சாளர்களைக் கொண்டு கடந்த வாரம் தமிழ் உணர்வாளர்கள் மாநாடு இங்கு நடைபெற்றது. அதன் தொடர் அங்கமாக எல்லா நகரங்களிலும் தமிழ் உணர்வாளர்கள் கூட்டம் நடத்தப்பட்டு வருகிறது. இதன் தொடர்பில் நேற்று முன்தினம் இரவு 8 மணிக்கு கூட்டம் தொடங்கி இரவு 11 மணிக்கு நிறைவு பெறுவதாக இருந்தது. ஆனால், கூச்சல், குழப்பம், சலசலப்பு வெடித்ததால் கூட்டம் பாதியிலேயே நிறுத்தப்பட்டது. தமிழர்கள் தொன்று தொட்டு ஒற்றுமை இல்லாத இனமென்றும் அவர்களால் ஒற்றுமையாக என்றும் வாழ முடியாது என்றும் திராவிடத்தால்தான் இவர்கள் ஒற்றுமைப்படுத்தப்பட்டார்கள் என்றும் திராவிட ஆட்சிகளில்தான் தமிழர் நாடு இந்தியாவில் வளங்கொழிக்கும் மாநிலமாக இருப்பதாகவும் திராவிடத்தாலும் திராவிடக் கட்சிகளாலும்தான் தமிழர்களுக்குப் பாதுகாப்பு வழங்க முடியும் என்று தமிழகத்திலிருந்து வந்த பேச்சாளர்கள் தங்களுக்கே உரிய பாணியில் பேசிக்கொண்டு இருந்த போது கூட்டத்தில் பெரும் சலசலப்பு ஏற்பட்டது. அந்தப் பேச்சாளர்களின் பேச்சை வன்மையாக கண்டித்து கூட்டத்தில் கலந்து கொண்ட ஒரு தரப்பினர், மேடையில் பேசிய பேச்சாளர்களிடம் கேள் விகளைக் கேட்டுக் கூச்சலிட்டதைத் தொடர்ந்து அக்கூட்டத்தில் பதட்டமும் சலசலப்பும் ஏற்பட்டது. தமிழ் உணர்வாளர் மாநாட்டு கூட்டத்தில் தற்காலத் தமிழர் உணர்வு, குமரிக் கண்டத் தமிழர், என்ற தலைப்புகளைத் தொட்டுப் பேசாமல் திராவிடச் சிந்தனையைப் பரப்புவதா? என்று அவர்கள் சரமாரியாக கேள்வி எழுப்பினர். பேருரையை நிகழ்த்திய தமிழகத்தைச் சேர்ந்த விடுதலை இராஜேந்திரன், பேராசிரியர் அ.மாக்ஸ் ஆகியோர் பார்வையாளர்களின் கடும் கூச்சலுக்கும் எதிர்ப்புக்கும் இடையில் தொடர்ந்து பேசிக்கொண்டு இருந்தனர். அந்தப் பேச்சாளர்கள் மலேசியத் தமிழர்களின் ஒற்றுமையை சீர்க்குலைக்கும் தன்மை யில் பேசியதாக கலந்து கொண்டவர்களில் ஒரு பகுதியினர் கடுமையாக குற்றஞ்சாட்டினர். மலேசியாவில் வாழும் இந்தியர்களில் சுமார் 83 சதவிகிதத்தினர் தமிழர்கள் என்ற பொதுவான கணிப்புக்கிடையில் இங்குள்ள தமிழர்கள் தங்களைத் தமிழர்களாக மட்டுமே அடையாளப்படுத்திக் கொள்ளும் நோக்கில் தமிழர் தேசியத்தை முன்னிறுத்தி முனைப்புடன் செயல்பட்டுக் கொண்டிருக்கின்றனர். இந்நிலையில் இங்கு வந்துள்ள தமிழகப் பேச்சாளர்கள் நம் தமிழர்களை மூளைச் சலவை செய்து திராவிடம் எனும் சித்தாந்தத்தைத் தமிழர்களிடம் பரப் பும் தன்மையில் பேசுவது கடும் கண்டனத்திற்கு உரியது என்றனர். அக்கூட்டத்திற்கு வந்திருந்த மலேசியத் தமிழர்களின் தலைமைப் பொறுப்பாளர் எழி லன், மலேசியத் தமிழ்நெறி வாழ்வியல் இயக்கப் பொறுப்பாளர் பெருமாள், சிலாங்கூர் தமிழ்ச் சங்கத் தலைவர் எல்.சேகரன் உள்ளிட்ட தமிழர் சமூக இயக்கப் பொறுப்பாளர்கள் தமிழக பேச்சாளர்களின் எகத்தாளப் பேச்சுக்கு கடும் கண்டனக்குரல் எழுப்பினர். தமிழை காட்டுமிராண்டி மொழியென்றும் தமிழர்களைக் காட்டுமிராண்டிகள் என்றும் இன்னும் பல வழிகளில் சிறுமைப்படுத்திப் பேசியவர்களை, இந்தப் பேச்சாளர்கள் முன்னிலைப்படுத்தி மூளைச் சலவை செய்வதை நிறுத்திக் கொள்ள வேண்டுமென்று அவர்கள் எச்சரித்தனர். தமிழ் உணர்வாளர்கள் என்ற போர்வையில் தமிழகப் பேச்சாளர்கள் தொடர்ந்து நாடு தழுவிய நிலையில் இதே தன்மையில் கூட்டத்தை நடத்துவார்களேயானால் போலீஸில் புகார் செய்யப்படும் என்றும் அவர்கள் நினைவுறுத்தினர். இந்நிலையில் கூட்டத்தில் பதற்றம் அதிகரித்ததால் பாதுகாப்பு கருதி கூட்டம் பாதியிலேயே நிறுத்தப்பட்டது. இதேபோன்று கடந்த புதன் கிழமை காப்பார் மெதடிஸ்ட் தமிழ்ப்பள்ளியில் நடைபெற்ற தமிழ் உணர்வாளர்கள் மாநாட்டு தொடர் கூட்டத்திலும் பார்வை யாளர்களின் சரமாரியான கேள்விகளுக்கு பதில் சொல்ல முடியாமல் தமிழகப் பேச்சாளர்கள் தடுமாறியதை தொடர்ந்து கூட்டத்தில் பெரும் சலசலப்பு ஏற் பட்டது என்பது குறிப்பிடத்தக்கது. இதேபோன்று கடந்த புதன் கிழமை காப்பார் மெதடிஸ்ட் தமிழ்ப்பள்ளியில் நடைபெற்ற தமிழ் உணர்வாளர்கள் மாநாட்டு தொடர் கூட்டத்திலும் பார்வை யாளர்களின் சரமாரியான கேள்விகளுக்கு பதில் சொல்ல முடியாமல் தமிழகப் பேச்சாளர்கள் தடுமாறியதை தொடர்ந்து கூட்டத்தில் பெரும் சலசலப்பு ஏற்பட்டது என்பது குறிப்பிடத்தக்கது.


உலகின் தலைசிறந்த அறிவியலாளர் ஸ்டீபன் ஹாக்கிங் காலமானார்!

உலகின் தலைசிறந்த அறிவியலாளர்களில் ஒருவரான ஸ்டீபன் ஹாக்கிங், 76-வது வயதில் இன்று காலமானார். அவரின் இறப்புச் செய்தியை அவரின் குடும்பத்தினர் உறுதிப்படுத்தியுள்ளனர்.

ஸ்டீபனின் பிள்ளைகளான லூசி, ராபர்ட், டிம் ஆகியோர் வெளியிட்டுள்ள செய்திக்குறிப்பில், ‘எங்கள் அன்புமிகு தந்தை இன்று காலமானார். அவர், பெரிய விஞ்ஞானி; அசாதாரண மனிதர். அவரின் பெயரும் புகழும் காலம் கடந்து நிற்கும். அவருக்கு உறுதுணையாக இருந்த அனைவருக்கும் நன்றி’ என்று குறிப்பிட்டுள்ளனர்.

 "வாழ்க்கை கடினம்தான். ஆனால், வெற்றிக்கான வழி அங்கேதான் இருக்கிறது!" - ஸ்டீபன் ஹாக்கிங்

இயற்பியல் உலகம் போற்றும் தன்னிகரற்ற நம்பிக்கை நாயகன் ஸ்டீபன் ஹாக்கிங் குறித்து, பொக்கிஷப் பகிர்வு

மேல் வரிசையில் பற்கள் கிடையாது. கீழிருக்கும் சில பற்கள் மேல் உதட்டை அழுத்தி வெளிவந்து நிற்கும். தலை, வலது பக்கம் சாய்ந்திருக்கும். நெற்றியை அதிகம் மறைக்காத மயிர். கேமராவும் சென்சாரும் பொருத்தப்பட்ட கண்ணாடி. கம்ப்யூட்டர் இணைக்கப்பட்ட வீல் சேர். மிகக் குறைவான எடைகொண்ட பொட்டலமாய், சுருண்டு உட்கார்ந்திருக்கும் அந்த உருவம். கன்னத்தில் சில தசைகள் தவிர உடலின் அத்தனை பாகங்களும் செயலிழந்து போய்விட்டன. எந்தவொரு மனிதனும் வாழவே முடியாத சூழல். ஆனால், அளப்பறிய சாதனைகளோடு சரித்திரம் படைத்துவரும் ஓர் அதி அற்புதன். இவ்வளவு வலிகளையும் கடந்து அவர் சிரிப்பார். எலும்போடு ஒட்டியிருக்கும் அவரின் கன்னத் தசைகள் சிறிய அசைவைக் கொடுக்கும். அது அத்தனை அழகாய் இருக்கும். உலக அண்டவியல் ஆராய்ச்சியின் அறிவு - அழகன் ஸ்டீபன் ஹாக்கிங்...

அது, இரண்டாம் உலகப் போர் சமயம். மருத்துவம் படிக்கும் பிராங்கும், தத்துவம் படிக்கும் இசோபெல்லும் காதல் வயப்படுகிறார்கள். கல்யாணம் செய்துகொள்கிறார்கள். எங்கும் போர். பீரங்கிகள், துப்பாக்கிகள், வெடிகுண்டுகளின் சத்தங்களுக்கு மத்தியில், அந்தக் குழந்தையின் அழுகுரல் அத்தனை இன்பமானதாய் அவர்களுக்கு இருக்கிறது. கருவறை கடந்து பூமியை எட்டிப்பார்த்த அந்தக் குழந்தை, எதிர்காலத்தில் அண்டம் கடக்கும் ஆராய்ச்சிகளை மேற்கொள்ளும் என்ற எண்ணம் துளியளவும் அவர்களுக்கு இருந்திருக்கவில்லை. அது 1942 -ம் ஆண்டு, ஜனவரி 8 -ம் தேதி. கலீலியோ பிறந்து சரியாக 300 ஆண்டுகள் ஆகியிருந்தது அப்போது.

ஸ்டீபன் ஹாக்கிங் வளரத் தொடங்குகிறார்.  பள்ளியில் ஒரு சராசரி மாணவன்தான். ஆனால், ஏன்? எப்படி? என்ற கேள்விகள் எதைப் பார்த்தாலும், எப்பொழுதும் அவனுள் எழுந்துகொண்டேயிருந்தது. அதற்கான விடைகளைத் தொடர்ந்து தேடத் தொடங்குகிறான். எல்லாவற்றிற்கும் மேலாக, இந்த உலகம் எப்படித் தோன்றியது என்ற பெரும் கேள்வி அவனுள் கனன்றுகொண்டே இருந்தது.

1960 -களில் கல்லூரியில் படித்துக்கொண்டிருந்தார். அந்தச் சமயம் ALS எனப்படும் Amyotrophic Lateral Sclerosis என்ற குறைபாட்டு நோயால் பாதிக்க ப்பட்டார். கொஞ்சம் கொஞ்சமாக அவரின் உடல் உறுப்புகள் செயலிழக்கத் தொடங்கின. செயலிழக்கும் உறுப்புகளுக்கு ஈடான கருவிகளைத் தானே உருவாக்கி, அதை ஈடுசெய்து வந்தார். ஒரு கட்டத்தில், பெரும்பாலான உறுப்புகள் செயலிழந்துவிட்ட நிலையில், 'ஈக்வலைஸர்' என்ற கம்ப்யூட்டர் புரோக்ராம் உதவியோடு... இன்று கன்னத் தசைகளின் அசைவுகள்மூலம், கம்ப்யூட்டர் குரலில் பேசி வருகிறார்.

இது, இவரின் அறிமுகம். இவரின் அடையாளங்கள் அண்டவியல் ஆராய்ச்சிகள்தாம். டைம் மெஷின் (Time Machine), பிளாக் ஹோல் (Black Hole), ஏலியன் (Alien), பிக்பேங் தியரி (Bigbang Theory) என அண்ட அறிவியலின் பல மைல்கல் ஆராய்ச்சிகளை மேற்கொள்பவர். இமேஜினரி டைம் (Imaginary Time) என்ற கோட்பாட்டின் அடிப்படையில், இவர் எழுதிய "எ ப்ரீஃப் ஹிஸ்டரி ஆஃப் டைம்" ( A Brief Histroy of Time) என்ற புத்தகம், தமிழ் உட்பட 35 உலக மொழிகளில் மொழிபெயர்க்கப்பட்டுள்ளது. தி யுனிவர்ஸ் இன்  எ  நட் ஷெல் (The Universe in a nut shell), மை ப்ரீஃப் ஹிஸ்டரி (My Brief History) உட்பட பல்வேறு நூல்களை இயற்றியுள்ளார். ஹாலிவுட்டின் பல படங்கள், இவரின் கோட்பாடுகளைத் தழுவியே எடுக்கப்படுகின்றன.

கல்லூரி காலத்தில் தன்னுடன் படித்த தோழி, ஜேன் வைல்டை காதலித்துத் திருமணம் செய்துகொண்டார். 30 வருடங்கள் இவர்கள் இருவரும் ஒன்றாக வாழ்ந்தனர். பின்னர், தன்னை கவனித்துக்கொண்ட செவிலியர் எலைனுடன் காதல்கொண்டு, அவரைத் திருமணம் செய்துகொண்டு, பத்தாண்டுகள் அவரோடு வாழ்ந்தார். உடல் இச்சைகள் கடந்த அழகான காதலாக அந்தக் காதல் இருந்தது.

அதிதீவிர இடதுசாரி சிந்தனைகொண்டவர். பாலஸ்தீனர்களுக்கு எதிரான அநீதிகளை எதிர்த்து, இஸ்ரேலில் பங்கேற்கவேண்டிய மிக முக்கிய அறிவியல் கூட்டத்தைப் புறக்கணித்தார். வியட்நாம் மீதான போர், இராக் மீதான அமெரிக்கப் படையெடுப்பு எனத் தன் வீல்சேரில் பயணித்தபடியே எளிய மனிதர்களின் குரலுக்காக, குரலே இல்லாத நிலையிலும் குரல்கொடுத்தார்.  ஏலியன், வேற்று கிரகம் என 75 வயதாகியும் தொடர்ந்து இயங்கிவரும் ஸ்டீபன், மனித சமுதாயத்திற்கு மிக முக்கிய எச்சரிக்கை மணியை அடிக்கிறார்...

" நம்முடைய பேராசையினாலும், முட்டாள்தனத்தாலும் இந்த பூமியைப் பெருமளவு சேதப்படுத்திவருகிறோம். இந்தப் பூமி 100 ஆண்டுகளுக்கு மேல் நிச்சயம் தாங்காது. மாற்றுக் கிரகத்தைத் தேடி மனித இனம் நகரவேண்டிய காலகட்டம் இது. மரணம் என்னை ஒவ்வொரு நொடியும் துரத்திக்கொண்டி ருக்கிறது. ஒவ்வொரு நொடியையும் ரசித்து, பெரும் ஈடுபாட்டோடு மனித இன தொடர்ச்சிக்காகப் போராடிக்கொண்டிருக்கிறேன். வாழ்க்கை எவ்வளவு கடினமானதாக இருந்தாலும், வெற்றிக்கான வழி அதில் இருக்கவே செய்கிறது... நிச்சயம் என் ஆராய்ச்சியில் நான் வெல்வேன். அதன்மூலம் மனித இனம் தொடர வழிவகுப்பேன் " என உறுதிபடக் கூறுகிறார் ஸ்டீபன் ஹாக்கிங்!


உலக அழகியாக இந்திய அழகி தேர்வு

சீனாவில் உள்ள சான்யா நகரில் இந்த ஆண்டுக்கான 67-வது உலக அழகி போட்டி நடைபெற்றது. பல சுற்றுகளாக நடைபெற்ற இந்த போட்டியின் இறுதிச் சுற்றில் இங்கிலாந்து, பிரான்ஸ், கென்யா, மெக்சிகோ, இந்தியா ஆகிய நாடுகளைச் சேர்ந்த 5 பெண்கள் இடம் பெற்றிருந்தனர்.

இறுதிச் சுற்றில் இந்தியாவைச் சேர்ந்த மனுஷி சில்லார் உலக அழகியாக தேர்வு செ யப்பட்டு வெற்றி மகுடத்தை தட்டிச் சென்றார். ஹரியானா மாநி லத்தைச் சேர்ந்த மனுஷி சில்லார்(20) இந்த ஆண்டுக்கான இந்திய அழகியாகவும் தேர்வானார். தற்போது அவர் மருத்துவம் பயின்று வருகிறார். கடந்த 2000ஆம் ஆண்டு இந்தியாவை சேர்ந்த பிரியங்கா சோப்ரா உலக அழகியாக தேர்வானார். அதன் பிறகு 17 ஆண்டுகளுக்குப் பின்னர் இந்தியாவைச் சேர்ந்த மனுஷி சில்லார் உலக அழகியாக தேர்வாகி இந்தியாவுக்கு பெருமை தேடித் தந்துள்ளார் என்பது குறிப்பிடத்தக்கது.


பேசாமல் காலனித்துவ ஆட்சியே இருந்திருக்கலாம்!

மலேசியா முன்புபோல் ஆங்கிலேயர்களின் காலனித் துவ ஆட்சியை நிலைநிறுத்திக் கொண்டிருக்கலாம் போலிருக்கிறது என்று முன்னாள் பிரதமர் துன் டாக்டர் மகாதீர் முகமட் சிலேடையாகக் கூறினார். நாட்டின் தேசிய கார் நிறுவனமான புரோட்டோன் ஹோல்டிங்ஸ் நிறு வனத்தை உரிமை கொண்டாடி வந்த டி.ஆர்.பி. ஹைக்கோம் நிறுவனம் அதனை வெளிநாட்டு கூட்டு நிறுவனத்திடம் விற்றதை தற்காக்கும் வகையில் அவர் தனது அகப்பக்கத்தில் இவ் வாறு கூறியுள்ளார். நான் வெளிப்படையாகச் சொல்கிறேன், ஐரோப்பிய காலனித்துவ நாடு அல்லது மேம்பாடு கண்ட நாடுகளாக நாம் நிலைநிறுத்திக் கொண்டிருந்தால் மலே சியா இன்னும் சிறந்த நாடாக இருந்திருக்கும் என்று அவர் சொன்னார். நாட்டின் நிர்வாகம் மற்றும் மேம்பாடு பற்றி நம்மைவிட அவர்களுக்கு நன் றாகத் தெரியும். மேலும், அவர்கள் இன்னும் சிறந்த முறையில் கார்களைத் தயாரித்து நம்மை தொழில்நுட்பத்துறையில் மேலும் பெருமை கொள்ளச் செய் வார்கள் என்றும் டாக்டர் மகாதீர் சொன்னார். கடந்த 1983-ஆம் ஆண்டு நாட்டின் முதலாவது காரான புரோட்டோன் காரை உருவாக்கிய பெருமை முன்னாள் பிரதமரான துன் டாக்டர் மகாதீரையே சாரும். புரோட்டோன் நிறுவனத்தை வாங்குவதற்கு மனு செய்துள்ளதாக பிரான்ஸ் நாட்டைச் சேர்ந்த பி.எஸ்.ஏ. குரூப் எனப்படும் கார் உற்பத்தி நிறு வனம் உறுதிப்படுத்தியதைத் தொடர்ந்து டாக்டர் மகாதீர் இவ்வாறு கூறியுள்ளார். சீன நாட்டின் கீலி நிறுவனமும் புரோட்டோன் நிறுவனத்தில் கூடுதல் பங்குகளை வாங்குவதற்கு மனு செய்துள்ளதாக கூறப்பட்டது. ஆனால், இதனை புரோட்டோன் நிறுவனம் உறுதிப்படுத்தவில்லை. கடந்த 1980ஆம் ஆண்டுகளில் புதிய கார்கள் தயாரிப்பில் புரோட்டோன் நிறுவனம் முன்னணி வகித்து வந்தது. கடந்த 1988ஆம் ஆண்டு புதிய கார்களை விற்பனை செய்வதில் புரோட்டோன் நிறுவனம் 73 விழுக்காடு ஆக்கிரமித்தது. எனினும், சில ஆண்டுகள் கழிந்த பின்னர் அதன் தயாரிப்பில் பல்வேறு புகார்கள் கூறப்பட்டன. அதனைத் தொடர்ந்து அதன் விற்பனை சரிந்தது.கடந்த ஆண்டு புரோட்டோன் நிறுவனம் 14 விழுக்காடு மட்டுமே புதிய கார்களை விற்பனை செய்தது. பெரோடுவா 40.3 விழுக்காட்டை ஆக்கிரமித்த வேளை யில், ஜப்பானின் ஹோண்டா நிறுவனம் 17.8 விழுக்காட்டு புதிய கார்களை விற்றது. எனினும், புரோட்டோன் காரின் தரம் பலமடங்கு உயர்ந்ததாகவும் டாக்டர் மகாதீர் சொன்னார்.


மருத்துவமனைகளில் சிசிடிவி கேமராக்கள் பொருத்தப்பட்டிருக்க வேண்டும் என்பது கட்டாயமில்லை !

கிள்ளான் பொது மருத்துவமனை செயல்படக்கூடிய சிசிடிவி கேமராக்களை கொண் டிருக்க வில்லை என்ற வாதம், லாரணியா வில்பெர்ட் விவகாரத் தில் எழுப்பப்பட்டிருக்கக் கூடாது என்று சுகாதார (மருத் துவம்) துணை தலைமை இயக்குநர் டாக்டர் ஜெயந்திரன் சின்னதுரை நேற்று கூறினார். மருத்துவமனைகளில் குறிப்பாக அவசரப்பிரிவுகளில் சிசிடிவி கேமராக்கள் இருக்க வேண்டியது கட்டாயமல்ல என்று அவர் குறிப்பிட்டார். மருத்து வமனைகளில் சிசிடிவி கேமராக்களை பொருத்துவது எஸ்ஓபி நடைமுறையில் ஒரு கூறு அல்ல. மருத்துவமனை களில் சிசிடிவி கேமராக்கள் கண் டிப்பாக பொருத்தப்பட்டிருக்க வேண்டு மென நீங்கள் கூற முடியாது. இது கட்டாயமல்ல. நமது மருத்துவ மனைகளில் பெரும்பாலானவற் றில் சிசிடிவி கேமராக்கள் இல்லாத நிலையில் அவர்கள் ஏன் இந்த அறிக்கையை வெளியிட் டார்கள் என்பது எனக்கே தெரியவில்லை என்றார் அவர். சிசிடிவி கேமராவை பொருத்தி இருப்பது, சில சமயங்களில் நோயாளிகளின் அந்தரங்க அல் லது தனிப்பட்ட விஷயங் களில் தலையிடுவதை போன்று அமைந்து விடும். அவசரப் பிரிவுகளில் சிசிடிவி கேமராக்கள் இருக்க வேண்டியது கட்டாயமல்ல என நான் கருதுகிறேன் என்று ஜெயந்திரன் தெரிவித்தார். தெங்கு அம்புவான் ரஹிமா மருத்துவமனையில் (எச்டிஏஆர்) உள்ள சிசிடிவி கேமராக்கள், 2014ஆம் ஆண்டிலிருந்து செயல்படாத காரணத்தால், சிறுமி லாரணியாவிற்கான சிகிச்சையின் இறுதி நேர காட்சி பதிவு வழங்க இயலவில்லை என லாரணியா மரணமடைந்த விவகாரத்தை புலன் விசாரணை செய்து வரும் சுயேச்சைக் குழு கூறியிருப்பது பற்றி அவர் கருத்துரைத்தார். மருத்துவமனைகளில் சிசிடிவி கேமராக்கள் பொருத்தப்பட்டிருக்க வேண்டும் என்பது கட்டாயமில்லை என்பது பொதுமக்கள் பார்வையில் அதிருப்தியை ஏற்படுத்தியுள்ளது. நாளுக்குநாள் நாட்டில் குற்றச் செயல்கள் அதிகரித்துவரும் இந்தக் காலத்தில் சாதாரணமாக தனிநபர் வீட்டிலேயே சிசிடிவி கேமராக் கள் செய்லபடுத்தப்படும் நிலையில் முக்கிய பொது இடங்களில் கேமராக்களின் அவசியம் குறித்து டாக்டர் இவ்வாறு கூறியது மக்கள் கவனத்தை ஈர்த்துள்ளது. மார்ச் 14ஆம் தேதியில் இருந்து கடுமையான காய்ச்சலுக்கு ஆளான லாரணியா மார்ச் 20ஆம் தேதி காலமானார். லாரணியா மருத்துவமனை அதிகாரி களின் பொறுப்பில் ஒப்படைக்கப்பட்டபோது உயிரு டன் இருந்ததாக அவரின் தாயார் பி.பிரேம்ஸ்ரீ கூறினார். ஆனால், சுமார் ஒரு மணி நேரத்திற்கு முன்னரே மரண மடைந்துவிட்ட சிறுமியை ஏன் கொண்டு வந்தீர்கள் என தன்னிடம் பின்னர் வினவப்பட்டதாக அவர் தெரிவித்தார். அந்த சிறுமி உயிரற்ற நிலையில் மருத்துவ மனைக்கு கொண்டு வரப்பட் டதாக எச்டிஏஆர் இயக்குநர் டாக்டர் டிங் லாய் மிங் மார்ச் 24ஆம் தேதி ஓர் அறிக்கையில் குறிப்பிட்டார். இந்த விவகாரத்தை புலனாய்வு செய்ய சுகாதார அமைச்சினால் நியமிக்கப்பட்ட சுயேச்சை நிபு ணர்கள் குழு கடந்த திங்கட் கிழமை சிறுமி லாரணியா குடும்பத்தினருடன் ஒரு சந்திப்பை நடத்தியது. சிறுமி மரணமடைந்த இரவு அவருடைய உடல்நிலை எப்படி இருந்தது என்பது பற்றி யார் கூறு வது சரி என்பதற்கான ஆதாரம் ஏதும் கிடையாதென அந்த குழு வினர் குடும்பத்தாரிடம் கூறியுள்ளனர்.


திருமணமாகாமல் தனித்து வாழும் குறைந்த வருமானத்தைப் பெறுவோருக்கும்  பி.எஸ்.எச் உதவித் தொகை.

கோலாலம்பூர்,

திருமணமாகாமல் தனித்து வாழும் குறைந்த வருமானத்தைப் பெறுவோருக்கும் (பி40 பிரிவு) வாழ்வாதார உதவித்தொகையை (பி.எஸ்.எச்.) அரசு வழங்கவிருக்கிறது. அவர்களுக்கு 100 வெள்ளி வழங்கப்படும். இதற்கு 30 கோடி வெள்ளி செலவாகும்.வேலை செய்யும் ஆனால் குறைந்த வருமானத்தைப் பெறும் இவர்களின் சுமையை குறைக்கும் நோக்கத்துடன் இந்த உதவித்தொகை வழங்கப்படவிருப்பதாக நிதியமைச்சு நேற்று ஓர் ஊடக அறிக்கையில் தெரிவித்தது.

Read More: Malaysia Nanban Tamil Daily on 20.2.2019


வலுவான அரசாங்கம் ஊழலுக்கு வித்திடும். செமினி வாக்காளர்களுக்கு நினைவுறுத்தினார் நஜீப்.

பெட்டாலிங் ஜெயா,

இன்று நடைபெறும் இடைத்தேர்தலில் பக்காத்தான் ஹராப்பானை நிராகரிக்கும்படி செமினி வாக்காளர்களுக்கு டத்தோ ஸ்ரீ நஜீப் துன் ரசாக் இறுதி வேண்டு கோள் விடுத்துள்ளார். அரசாங்கம் மிக வலுவாக இருந்தால் அது மக்களுக்கு  நல்லதல்ல என அவர் நினைவுறுத்தினார். ஒரு வலுவான அரசாங்கம் ஊழல்   வாய்ப்புகளுக்கு வழி வகுத்து விடும் என்று முன்னாள் பிரதமரான நஜீப்  கூறினார். இந்த சட்டமன்றத் தொகுதியில் உள்ள 53,000-க்கும் மேற்பட்ட வாக்காளர்களுக்காக வெளியிடப்பட்ட ஒரு கடிதத்தில்  அவர் இவ்வாறு  குறிப்பிட்டுள்ளார்.

Read More: Malaysia Nanban Tamil Daily on 2.3.2019


Mattale விமான நிலையம் இந்தியா வசம் ஒப்படைப்பு : இலங்கை நாடாளுமன்றத்தில் அறிவிப்பு

கொழும்பு:

இலங்கை Mattale  விமான நிலையத்தை இயக்கும் பொறுப்பு இந்தியாவிடம் ஒப்படைக்கப்பட்டதாக இலங்கை நாடாளுமன்றத்தில் அதிகாரப்பூர்வமாக அறிவிக்கப்பட்டது.இலங்கையில் ராஜபக்சே ஆட்சியின்போது மட்டாலா என்ற இடத்தில் சர்வதேச விமான நிலையம் கட்டப்பட்டது. இது தலைநகர் கொழும்பில் இருந்து 241 கி.மீட்டர் தூரத்தில் உள்ளது. அது ராஜபக்சேவின் சொந்த மாவட்டத்தில் அமைந்துள்ளது. எனவே, மட்டாலா ராஜபக்சே சர்வதேச விமான நிலையம் என்று அதற்கு பெயர் சூட்டப்பட்டு 2013, மார்ச் முதல் விமான நிலையம் செயல்படத் தொடங்கியது.
போதிய அளவு பயணிகள் வராததால் விமான நிலையத்துக்கும், விமான நிறுவனங்களுக்கும் கடுமையான நஷ்டம் ஏற்பட்டது. இதனால் விமான போக்குவரத்து 2018, ஜூன் 8  முதல் முற்றிலும் நிறுத்தப்பட்டது .இந்த விமான நிலையத்தை இயக்கும் பொறுப்பை ஏற்க சர்வதேச உதவி கோரப்பட்டது. இதற்கான டெண்டர் விடப்பட்டும் யாரும் முன்வரவில்லை. ஆனால், இந்தியா மட்டும் அதற்கு விண்ணப்பித்து இருந்தது. இதையடுத்து இந்தியாவுடன் இலங்கையும் இணைந்து இந்த விமான நிலையத்தை இயக்க முடிவு செய்யப்பட்டது.

இதுதொடர்பான அறிவிப்பை இலங்கை நாடாளுமன்றத்தில் விமான போக்குவரத்து துறை அமைச்சர் நிர்மல் ஸ்ரீபாலா டி சில்வா வெளியிட்டார். இதற்கான இறுதி ஒப்பந்தம் தயார் செய்யப்பட்டு வருவதாகவும் அவர்  தெரிவித்தார். இதற்கு எதிர்க்கட்சி எம்பி கனக ஹெராத் எதிர்ப்பு தெரிவித்தார். அதற்கு பதில் அளித்த அமைச்சர் நிர்மல், ‘‘விமான நிலையத்தை இயக்க இந்தியா மட்டும்தான் விண்ணப்பித்தது’’ என்றார். இதனால் Mattale  விமான நிலையம் இனி மேல் இந்தியாவின் கட்டுப்பாட்டில் கொண்டு  வரப்படும் என்று தெரிகிறது.


மலேசிய நண்பனின் தொடர்ச்சியான எதிரொலி.  மலிவான விலை. துரிதமான சேவை.

கோலாலம்பூர்,

தொலை தொடர்பு நிறுவனங்கள் இணைய சேவைகளுக்கு விதித்திருந்த அதிக விலையிலான கட்டணங்களைக் கண்டித்து மலேசிய நண்பன் தொடர்ச்சி யாக வெளியிட்டு வந்த செய்தியின் எதிரொலியாக நாட்டின் நான்கு தொலை தொடர்பு நிறுவனங்கள் மலிவான விலையில் துரிதமான சேவைகளை அறிமுகம் செய்துள்ளன. இவை அனைத்தும் வெ.100-க்கும் குறைவான விலையில் அமைந்த நான்கு புதிய தொடக்க பேக்கேஜ்கள் ஆகும்.

Read More: Malaysia Nanban Tamil Daily on 8.10.2018


சிறையில் திருமுருகன் காந்தி, முகிலனுக்கு தொடரும் மனித உரிமை மீறல்!

சிறையில் அடைக்கப்பட்டுள்ள திருமுருகன் காந்தி, முகிலன் போன்றோருக்கு சிறையில் நிகழ்த்தப்பட்டு வரும் மனித உரிமை மீறல் நிறுத்தப்பட வேண்டும் என்றும், அவர்களை பிணையில் விடுதலை செய்யப்பட வேண்டும் என்றும் எஸ்.டி.பி.ஐ. கட்சியின் மாநில தலைவர் நெல்லை முபாரக் கூறி யுள்ளார்.

இதுதொடர்பாக அவர் வெளியிட்டுள்ள அறிக்கையில், மே17 இயக்கத்தின் ஒருங்கிணைப்பாளர் தோழர் திருமுருகன் காந்தியை தனிமை சிறையில் அடைத்து வைத்துள்ளதோடு, அங்கு அவருக்கு கடுமையான மனித உரிமை மீறலும் நிகழ்த்தப்பட்டு வருவதை எஸ்.டி.பி.ஐ. கட்சி வன்மையாக கண்டிக்கிறது.மத்திய, மாநில அரசுகளின் மக்கள் விரோத திட்டங்களுக்கு எதிராக குரல் கொடுத்ததற்காக தோழர் திருமுருகன் காந்தி மீது பல போலி யான வழக்குகள் புனைந்ததோடு, புதர் மண்டிய சுகாதாரமற்ற கட்டிடத்தில் உள்ள தனிமைச் சிறையில் அடைத்து வைத்து கடுமையான மனித உரிமை மீறலை தமிழக அரசு செய்து வருகின்றது.

அதோடு, முறையான உணவும் வழங்காமலும், அத்தியாவசிய மருத்துவ உதவியும் மறுக்கப்படுவதாகவும் கூறப்படுகிறது. மேலும் சிறையில் வழங்கப்ப டும் சுகாதாரமற்ற உணவால் அவருக்கு ஏற்பட்ட உடல் நலக்குறைவும் அவருடைய குடும்பத்தினருக்கு தெரியாமல் மறைக்கப்பட்டுள்ளது.

கடந்த சில நாட்களுக்கு முன்னர் ஏற்பட்ட மூச்சு திணறல், வயிற்றுப் போக்கு, வாந்தி காரணமாகவும், இரத்த அழுத்தம் மற்றும் சர்க்கரையின் அளவு குறைந்ததன் காரணமாகவும் சிறைக்குள்ளேயே மயங்கி விழுந்துள்ளார் தோழர் திருமுருகன் காந்தி. சிறையில் அவரை சந்திக்க இயக்கத் தோழர்களும், குடும்பத்தினரும் சென்ற போதுதான் இந்த விவரம் தெரியவந்துள்ளது. இத்தகைய மனித உரிமை மீறல் வன்மையாக கண்டிக்கத்தக்கது.

மக்கள் நலனுக்காக குரல் கொடுக்கும் செயற்பாட்டாளர்களுக்கு இதுபோன்ற வேதனைகளை அளித்து மனரீதியாகவும், உடல் ரீதியாகவும் கடும் மனித உரிமை மீறலை தமிழக அரசு கையாண்டு வருகின்றது. இதன் மூலம் மற்ற சமூக போராளிகளுக்கு மறைமுகமாக எச்சரிக்கை விடுக்கும் அடக்கு முறையை தமிழக அரசு கையாண்டு வருகின்றது. ஜனநாயகத்தை, மனித உரிமையை குழிதோண்டி புதைக்கும் இத்தகைய போக்கை எஸ்.டி.பி.ஐ. கட்சி வன்மையாக கண்டிக்கிறது.

மக்களின் நலனுக்காக போராடிய காரணத்திற்காக விசாரணை கைதியாக சிறையில் அடைக்கப்பட்டுள்ள தோழர் திருமுருகன் காந்தி, தோழர் முகிலன் போன்றோருக்கு சிறையில் நிகழ்த்தப்பட்டு வரும் மனித உரிமை மீறல் நிறுத்தப்பட வேண்டும். அவர்கள் மீதான வழக்கு விசாரணை விரைவாக நடத்த ப்பட்டு நீண்ட நாட்களாக சிறையில் இருக்கும் அவர்கள் பிணையில் விடுதலை செய்யப்பட வேண்டும் என வலியுறுத்திக் கேட்டுக்கொள்கிறேன்.இவ்வாறு அவர் அந்த அறிக்கையில் தெரிவித்துள்ளார்.


வெள்ளத்தில் மீண்டு கண்ணீரில் தத்தளிக்கும்  மக்களுக்கு  உதவிகள்

நிற, மத, சமய போதமின்றி

ஒரு தாய் மக்களாக மலேசியர்கள்

கோலாலம்பூர், டிச. 24-

ஒரு துயரம் என்று வந்து விட்டால் அதில் பங்கு கொள்ள அனைத்து மலேசியர்களும் தயங்குவது கிடையாது. இப்போது நாட்டை புரட்டிப் போட்டுக் கொண்டிருக்கின்ற வெள்ளத்திலிருந்து மக்களை மீட்பதற்காக அவர்கள் ஒன்றிணைந்து பாடுபடுவது மிகவும் பாராட்டத்தக்கது.

டிசம்பர் 17ஆம் தேதி ஆரம்பமான அடைமழை மூன்றுநாட்களுக்கு நீடித்தது. சிலாங்கூர், பகாங் போன்ற மாநிலங்கள் மிக மோசமாக பாதிக்கப்பட்டன. சிலாங்கூரிலுள்ள ஷா ஆலம் அருகே தாமான் ஸ்ரீ மூடா குடியிருப்புப் பகுதி முற்றாக வெள்ளத்தில் மூழ்கியது. இங்கு மட்டும் 10க்கும் அதிகமானோர் வெள்ளத்தில் பலியாகினர். இந்நிலையில் வெள்ளத்தால் பாதிக்கப்பட்ட மக்கள் பல நாட்களுக்கும் மேலாக உணவின்றி வாடுகின்றனர். சுத்தமான குடிநீர் கிடைக்காமல் தவிக்கின்றனர். அவர்களுக்கு உதவுவதற்காக பல தொண்டூழிய அமைப்புகள் உணவுப் பொருட்களை விநியோகித்து வருகின்றனர்.

பெட்டாலிங் ஜெயாவிலுள்ள ஒரு கோயில் நிர்வாகத்தினர் உணவுப் பொருட்களை வழங்கிக் கொண்டிருக்கின்றனர். சைவ உணவை சமைத்து பொட்டலமாகக் கட்டி அனுப்பிக் கொண்டிருக்கின்றனர். இனம், மதம், மொழி, நிறம் என பாகுபாடு காட்டாமல் பல தரப்பைச் சேர்ந்த மக்களெல்லாம் இந்தக் கோவிலுக்கு வந்து தங்கள் ஆதரவை தெரிவித்துக் கொண்டு வருகின்றனர்.

இரவு பகலாக உணவை சமைத்துக் கொண்டிருக்கின்றனர். மிக மோசமாக பாதிக்கப்பட்டிருக்கின்ற தாமான் ஸ்ரீ மூடா வட்டார மக்களுக்கு சமைத்த உணவை அனுப்பி வருவதில் அவர்கள் மிகுந்த அக்கறையை காட்டி வருகின்றனர். இந்நிலையில் இதே ஸ்ரீ மூடா வட்டாரத்தைச் சேர்ந்த டி.புகழேந்தி என்பவரும் தொண்டூழியப் பணிகளை மேற்கொண்டு வருகிறார். இவர் கணினித் துறையில் அதிக அனுபவம் கொண்டவர். வெள்ளம் காரணமாக பல்கலைக்கழக மாணவர்கள், நிறுவன அதிகாரிகள், பல்கலைக்கழகங்கள், மருந்தகங்கள், கிளினிக்குகள் போன்றவை பாதிக்கப்பட்டிருக்கின்றன.

அங்குள்ள கணினிகள், மடிக்கணினிகள் போன்றவை எல்லாம் வெள்ளத்தில் பழுதாகி விட்டன. அவற்றை இலவசமாக பழுது பார்க்கும் பணிகளில் ஈடுபட்டு வருகிறார் புகழேந்தி. இந்த வட்டாரத்தில் நான் 25 ஆண்டுகளாக கணினிச் சேவை நடத்திக் கொண்டிருக்கிறேன். ஏராளமானோர் எனக்கு வாடிக்கையாளர்கள். அவர்களில் பலர் தொலைபேசி வாயிலாக அழைத்து உதவி கேட்கின்றனர். நானும் ஒவ்வொரு நாளும் அவர்களின் இல்லங்களுக்கும் அலுவலகங்களுக்கும் செல்கிறேன். வெள்ளத்தால் பழுதடைந்து விட்ட கணினிகளை பழுது பார்த்துக் கொடுக்கிறேன். இதற்காக நான் எந்தக் கட்டணத்தையும் வசூலிப்பது கிடையாது என்றார் புகழேந்தி.

இதனிடையே ஸ்ரீ மூடா மற்றும் பந்திங் ஆகிய பகுதிகளில் வாகன பழுதுபார்ப்பு பட்டறையை வைத்திருக்கிறார் மஸ்தினா என்பவர். வெள்ளத்தினால் சேதமடைந்த வாகனங்களை இலவசமாக கழுவி சுத்தம் செய்யும் பணிகளை அவர் மேற்கொண்டு வருகிறார். நாளொன்றுக்கு 20க்கும் அதிகமான வாகனங்கள் எங்கள் பட்டறைக்கு வருகின்றன. சேறும் சகதியும் கொண்டிருக்கின்ற அந்த வாகனங்களை நாங்கள் கழுவித் தருகிறோம் என்றும் அவர் கூறினார்.


இந்தியர்களின் பிரச்சினைகளைத் தீர்க்க துன் மகாதீர் தலைமையில் சிறப்பு பணிக்குழு.

கோலாலம்பூர்,

சமூக பொருளாதார பின்னடைவை எதிர்நோக்கியிருக்கும் மலேசிய இந்திய சமூகத்திற்கு நிவாரணம் தேடும் வகையில் அவர்களை தேசிய பொருளாதார நீரோடையில் இணைக்க தமது தலைமையில் சிறப்புப் பணிக்குழு அமைக்கப்படும் என்று பிரதமர் துன் டாக்டர்  மகாதீர் முகமட் நேற்று அறிவித்தார். இந்தியர்கள் எதிர்நோக்கும் அனைத்து வகையான  பிரச்சினைகளிலும் இக்குழு முழுமையாக ஆராய்ந்து தேவையான நிவாரணங்களை ஏற்படுத்துவதற்குரிய பரிந்துரையை அரசாங்கத்திடம் முன் வைக்கும் என்று துன் மகாதீர் தெரிவித்தார்.

Read More: Malaysia Nanban Tamil Daily on 18.5.2018


தூத்துக்குடி துப்பாக்கிச் சூட்டில் உயிரிழந்தவர்களுக்கு உரிய இழப்பீடு வழங்க வேண்டும்- பா.ரஞ்சித்

சென்னை

தூத்துக்குடி ஸ்டெர்லைட் ஆலையை  மூடக்கோரி  நடந்த போராட்டத்தின் போது கலவரம் வெடித்தது இதில் நிகழ்ந்த துப்பாக்கிச்சூட்டில் 13 பேர் உயி ரிழந்தனர். மேலும் பலர் காயமடைந்தனர். தூத்துக்குடி துபாக்கி சூட்டை கண்டித்து சென்னை சேப்பாக்கம் விருந்தினர் மாளிகை அருகே கலைஞர்கள், எழுத்தாளர்கள் ஆர்ப்பாட்டம் நடத்தினர் .

இதில் இயக்குநர் பா.ரஞ்சித், சசிகுமார், பாலாஜி சக்திவேல், ராஜீவ் முருகன் மற்றும் பல ஊடகவியலாளர்கள் எழுத்தாளர்கள் எனப் பலரும் இதில் கலந்து கொண்டுள்ளனர்.தூத்துக்குடி துப்பாக்கிச்சூட்டில் உயிரிழந்தவர்களுக்கு உரிய இழப்பீடு வழங்க வேண்டும். கொல்லப்பட்ட மக்கள் அனைவரும் எளிமை யானவர்கள் என்றும் அமைதியான முறையில் தங்கள் எதிர்ப்பை தெரிவித்தவர்கள் மீது துப்பாக்கி சூடு நடத்தியது கண்டனத்துக்குரியது என இயக்குனர் பா.ரஞ்சித் கூறினார்.


அதிமுகவிலிருந்து இன்று நீக்கப்படுகிறார் ஓ.பன்னீர் செல்வம்!

அதிமுகவிலிருந்து இன்று முதல்வர் ஓ.பன்னீர் செல்வம் நீக்கப்படுவார் என்று தெரிகிறது. அதன் பிறகு முறைப்படி அதிமுக உடையும் என்றும் எதிர்பார்க்கப்படுகிறது. முதல்வராக உள்ள ஓ.பன்னீர் செல்வம், சசிகலாவுக்கு எதிராக பகிரங்கமாக போர்க்கொடி உயர்த்தியுள்ளார். சாது மிரண்டால் காடு கொள்ளாது என்பார்கள். இன்று கார்டனையே அசைத்துப் பார்த்து விட்டார் ஓ.பன்னீர் செல்வம். அவர் இப்படி மாறுவார் என்பதை யாருமே எதிர்பார்க்கவில்லை. அத்தனை பேரும் மிரண்டு போயுள்ளனர். இந்த நிலையில் நேற்று இரவே ஓ.பன்னீர் செல்வத்திடமிருந்து பொருளாளர் பதவியை பறித்து விட்டார் சசிகலா. ஆனால் அது எனக்கு ஜெயலலிதா கொடுத்த பதவி. அதைப் பறிக்க யாருக்கும் அதிகாரம் இல்லை என்று ஓ.பன்னீர் செல்வம் கூறியுள்ளார். இந்த நிலையில் இன்று அதிமுக எம்.எல்.ஏக்கள் கூட்டம் கூட்டப்பட்டுள்ளது. அக்கூட்டத்தில் ஓ.பன்னீர் செல்வத்துக்கு எதிராக தீர்மானம் போடப்படும் என்றும், அவரை கட்சியை விட்டு நீக்க வலியுறுத்தி தீர்மானம் போடப்படவுள்ளதாகவும் கூறப்படுகிறது. அதன் அடிப்படையில் அவரை கட்சியின் அடிப்படை உறுப்பினர் பொறுப்பிலிருந்து சசிகலா நீக்கலாம் என்று எதிர்பார்க்கப்படுகிறது. இன்று ஓ.பி.எஸ். கட்சியை விட்டு நீக்கப்பட்டால் அதிமுக முறைப்படி உடையும் என்று எதிர்பார்க்கப்படுகிறது. அவருக்கு ஆதரவாக பல முக்கிய நிர்வாகிகள் திரண்டு வருகின்றனர். கட்சியை விட்டு அவர் நீக்கப்பட்டால் மேலும் பலர் வெளியேறுவார்கள் என்று எதிர்பார்க்கப்படுகிறது. ஏற்கனவே அதிமுக தொண்டர்கள் ஓ.பி.எஸ் பக்கம் உள்ளனர் என்பது முக்கியமானது.


அனைத்துலக இளைஞர் அறிவியல் மாநாடு

கோலாலம்பூர், லண்டனில் நடைபெறவுள்ள அனைத்துலக இளைஞர் அறிவியல் மாநாட்டில் மலேசிய மாணவர் யுவராஜன் பாஸ்கரன் கலந்துகொள்ளவுள்ளார். 59ஆவது அனைத்துலக இளைஞர் அறிவியல் மாநாடு வரும் ஜூலை 26ஆம் தேதி தொடங்கி ஆகஸ்ட் 9ஆம் தேதிவரை லண்டன் இம்ரியல் கல்லூரி யில் நடைபெற்றவுள்ளது. 70 நாடுகளைச் சேர்ந்த 475 மாணவர்கள் இம்மாநாட்டில் கலந்து கொள்ளவுள்ளனர். இம்மாணவர்கள் அனைவரும் 16 வயதில் இருந்து 21 வயதுக்கு உட்பட்டவர்களாவர். அறிவியல் துறையில் உலக தரம் வாய்ந்த பயிற்சி திட்டங்கள், நிபுணத்துவம் வாய்ந்த பேராசிரியர்கள் நடத்தும் வகுப்புகள், ஆராய்ச்சி மையங்கள், முன் னணி கல்வி மையங்களில் சுற்றுலா என இம்மாணவர்களுக்கு பல ஏற்பாடுகள் செய்யப்பட்டுள்ளன. அதே வேளையில் உலக புகழ் பெற்ற நகரங்கள், லண்டன் கோபுரம், பங்கிங்ஹாம் மாளிகை உட்பட பல இடங்களை சுற்றிப் பார்ப்பதற்கும் வாய்ப்புகள் வழங்கப்படவுள்ளன. இப்படி பல அம்சங்களை அடிப்படையாக கொண்டு ஏற்பாடு செய்யப்பட்டுள்ள இம்மாநாட்டில் பங்கேற்க மலேசியாவில் இருந்து மாணவர் யுவராஜன் பாஸ்கரன் தேர்வு செய்யப் பட்டுள்ளார். தஞ்சோங் மாலிம் உலு பெர்ணாமைச் சேர்ந்த யுவராஜன் தற்போது பெட்ரோனாஸ் தொழில்நுட்ப பல்கலைக்கழத் தில் பயின்று வருகிறார். இம்மாநாட் டில் கலந்துகொள்வதற்கு கிடைத்த வாய்ப்பிற்கு மகிழ்ச்சி தெரிவித்த யுவராஜன் விரைவில் லண்டனுக்கு பயணமாகவுள்ளார் என்பதும் குறிப்பிடத் தக்கது.


கொழும்பு,

இலங்கை அதிபர் சிறிசேனா நாடாளுமன்றத்தை கலைத்தது செல்லாது என தமிழ் தேசிய கூட்டமைப்பின் தலைவர் சம்பந்தன் தெரிவித்துள்ளார். இலங்கை அதிபர் சிறிசேனா வுக்கும் பிரதமர் ரணில் விக்ரம சிங்கேவுக்கும் இடையே பனிப்போர் நிலவியது. அதன் காரண மாக ரணில் விக்ரமசிங்கேவை பிரதமர் பதவியில் இருந்து அதி பர் சிறிசேனா அதிரடியாக நீக்கி பெரும் பரபரப்பை ஏற்படுத்தினார்.

இந்நிலையில் ஐக்கிய தேசிய கட்சியின் கூட்டணி கட்சியான இலங்கை முஸ்லிம் காங்கிரஸ் கட்சியும்  அதிபர் சிறிசேனாவின் முடிவை எதிர்த்து உச்ச நீதிமன்றத்தில் வழக்கு தொடரப் போவதாக அறிவித்துள்ளது. அதே கருத்தைதான் அனைத்து சிலோன் மக்கள் காங்கிரசும் தெரிவித்துள்ளது. தமிழ் தேசிய கூட்டமைப்பும் அதிபர் சிறிசேனாவின் நடவடிக் கைக்கு எதிர்ப்பு தெரிவித்து   வழக்கு தொடர இருப்பதாக அறி வித்துள்ளது. அதுகுறித்து அக் கட்சியின் தலைவர்  சம்பந்தன் கூறியதாவது:-

நாடாளுமன்றத்தை ஒத்தி வைக்கவும் கலைக்கவும் அதிப ருக்கு அதிகாரம் இருந்தது. ஆனால் 19ஆவது திருத்தச் சட்டத்தின் வழி அது நீக்கப்பட்டு விட்டது. நாடாளுமன்றத்தை அதிபர் கலைப்பதாக இருந்தால் 4  ஆண்டுகளுக்குப் பின்னரே கலைக்க முடியும்.

அதிபர் சிறிசேனா தன்னிச் சையாகத்தான் எடுத்த முடிவு படுதோல்வி அடைய போகின் றது என்ற அச்சத்தாலே நாடாளு மன்றத்தை கலைத்துள்ளார். நாட்டு மக்களுக்கு மட்டுமின்றி சர்வதேச சமூகத்துக்கும் இந்த உண்மை தெரியும். நாடாளுமன் றக் கலைப்புக்கு எதிராக  நீதிமன் றத்தை நாடினா லும் கூட அதற்கு சாதகமான முடிவு கிடைக்காது என்று பல சட்ட நிபுணர்கள் கருத்து தெரிவித்துள்ளனர்.


வறுமை காரணமாக மகள்களை ஏரில் பூட்டி நிலத்தை உழுத விவசாயி

சோகார்கா, மத்திய பிரதேச மாநிலம், சேகோர் மாவட்டம், பசந்த்புர் பங்கிரி கிராமத்தை சேர்ந்தவர் சர்தர் கஹ்லா. விவசாயியான இவருக்கு ராதிகா(14) மற்றும் குந்தி(11) என்ற இரு மகள்கள் உள்ளனர். வறுமை காரணமாக படிப்பை பாதியில் விட்டுவிட்டு வீட்டில் உள்ளனர். விவசாய பணிகளை துவங்க வேண்டிய நிலையில் தனது நிலத்தை உழும் பணிக்கு சர்தாரிடம் சொந்தமாக மாடுகள் இல்லை. வாடகைக்கு எடுக்கும் அளவுக்கு அவருக்கு போதுமான நிதி இல்லை. இதனால், அவர் தனது இரண்டு மகள்களை ஏரில் கட்டி நிலத்தை உழுதார். இந்த சம்பவம் தொடர்பான புகைப்படங்கள் இணையத்தில் வைரலாகிப் பரவின. ஒரு விவசாயிக்கு ஏற்பட்ட மிகப்பெரும் அவலமான இந்த நிலையைக் கருத்திற்கொண்டு மோடி அரசின்மீது பலவேறு விமர்சனங்கள் சமூக வலைத்தளங்களை நிறைத்தன. நாடு நாடாக உலம் எங்கும் சசுற்றுவதும், வளர்ச்சி அடைந்த நாடுகளைப் போல இந்தியாவை புதிய இந்தியாவாக மாற்றுவது எனவும் பல்வேறு திட்டங்களைக் கொண்டுவரும் மோடி அரசு ஏழைகளை கவனிக்கத் தவறுகின்றது எனவும் விவசாயிகளைப் புறக்கணிக்கின்றது எனவும் கருத்துகள் பதிவாகின. இது தொடர்பாக சம்பந்தப்பட்ட விவசாயி கூறுகையில், நிலத்தை உழுவதற்கு மாடுகளை கொண்டு வருவதற்கு கூட என்னிடம் பணம் இல்லை. பணப் பிரச்சினை காரணமாக எனது இரண்டு மகள்களும் படிப்பை பாதியில் விட்டுவிட்டனர். இவ்வாறு அவர் கூறினார். இந்த விவகாரம் தொடர்பாக செய்தியாளர்களின் கேள்விக்கு பதிலளித்த மாவட்ட மக்கள் தொடர்பு அலுவலர் ஆஷிஷ் சர்மா, ’சிறுவர்கள் இது போன்ற உழவு நடவடிக்கைகளில் ஈடுபடுத்தக் கூடாது என்று அறிவுறுத்தியுள்ளதாகவும், எந்த உதவி வேண்டுமானாலும் செய்ய தயாராக உள்ளதாகவும்’ கூறினர்.


கன்னியாகுமரி வர்த்தகத் துறைமுகத்துக்கு எதிராகக் கடல் முற்றுகைப் போராட்டம்!

கன்னியாகுமரி வர்த்தகத் துறைமுகத்துக்கு எதிர்ப்பு தெரிவித்து மீனவர்கள் கடல் முற்றுகைப் போராட்டம் நடத்தி வருகின்றனர்.

கன்னியாகுமரி மாவட்டத்தில் கீழ மணக்குடி முதல் கோவளம் வரை உள்ள பகுதியில் சரக்குப் பெட்டக மாற்று முனையம் அமைக்க மத்திய அரசு நடவடிக்கை எடுத்துவருகிறது. வர்த்தகத் துறைமுகத்தால் மீனவர்களுக்கும் விவசாயிகளுக்கும் பாதிப்பு ஏற்படும் என அப்பகுதி மக்கள் எதிர்ப்பு தெரிவித்து பல்வேறு போராட்டங்கள் நடத்தி வருகின்றனர். அதன் ஒருபகுதியாகக் கோவளம் பகுதியில் மீனவர்கள் இன்று கடல் முற்றுகைப் போராட்டத்தில் ஈடுபட்டுள்ளனர். நூற்றுக்கணக்கான படகுகளில் கறுப்புக்கொடிகளைக் கட்டியபடி மீனவர்கள் கோவளம் கடற்கரை பகுதியில் திரண்டுள்ளனர். மேலும், மீனவர்கள் கடற்கரை மணற்பரப்பில் ஆர்ப்பாட்டத்தில் ஈடுபட்டுள்ளனர். நீரோடி முதல் ஆரோக்கியபுரம் வரையிலான கடற்கரை கிராமங்களைச் சேர்ந்த சுமார் ஒன்றரை லட்சம் மீனவர்கள் மீன்பிடிக்கப்போகாமல் வேலைநிறுத்தத்தில் ஈடுபட்டுள்ளனர் .இதனால் கன்னியாகுமரி மாவட்டத்தில் பரபரப்பு ஏற்பட்டுள்ளது.

துறைமுக எதிர்ப்பாளர்கள் இன்று நாகர்கோவில் கலெக்டர் அலுவலகம் முன்பு போராட்டம் நடத்த அனுமதி கேட்டிருந்தனர். ஆனால், பா.ஜ.க-வினர் துறைமுகத்துக்கு ஆதரவாக இன்று பந்த் போராட்டம் அறிவித்திருந்தனர். இதனால் துறைமுக எதிர்ப்புப் போராட்டத்துக்கு அனுமதி மறுக்கப்பட்டது குறிப்பிடத்தக்கது.


அமெரிக்காவில் மகனை தூக்கத்திலிருந்து எழுப்ப துப்பாக்கியை பயன்படுத்திய தாய்

அரிசோனா:

அமெரிக்காவின் அரிசோனா மாகாணத்தில் தாய் ஒருவர் தனது மகனை தூக்கத்திலிருந்து எழுப்பவதற்காக மின்சார துப்பாக்கியை பயன்படுத்தியது பரபரப்பை ஏற்படுத்தியுள்ளது.  40 வயதான ஷரோன் டாபின்ஸ் என்ற பெண் ஈஸ்டர் பண்டிகைக்காக தேவாலயம் செல்வதற்காக தனது 17 வயது மகனை காலையில் எழுப்பியுள்ளார். வெகுநேரம் ஆகியும் எழாததால் அருகிலிருந்த மின்சார துப்பாக்கியை பயன்படுத்தி எழுப்பியதாக கூறப்படுகிறது.
ஆனால் போலீசார் கூறுகையில் டாபின்ஸின் மகனின் கால்களில்  தழும்பு இருந்ததாக கூறப்படுகிறது. இதனையடுத்து ஷரோன் டாபின்ஸை போலீசார் கைது செய்து விசாரணை நடத்தினர். பின்னர் நீதிமன்றத்தில் ஆஜர்படுத்தப்பட்ட அவர், தான் துப்பாக்கியை இயக்கவில்லை என்றார். இதன்பின்னர் வழக்கை விசாரித்த நீதிபதி சில நிபந்தனைகளுடன், ஷரோனை போலீஸ் காவலிலிருந்து விடுவித்தார்.


ஹோட்டலில் உணவு சப்ளை செய்யும் ரோபோக்கள்

புடாபெஸ்ட்,

ஹங்கேரி நாட்டின் தலைநகரம் புடாபெஸ்டில் உள்ள ஹோட்டலில் வாடிக்கையாளர்களுக்கு ரோபோக்கள் உணவு சப்ளை செய்து வருகிறது.  ஹங்கேரி நாட்டின் தலைநகரம் புடாபெஸ்டில் ஒரு தொழில்நுட்ப நிறுவனம் (ஐ.டி. கம்பெனி) ஒரு ஹோட்டல் தொடங்கி உள்ளது. அதில் 16 முதல் 20 ரோ போக்கள் பணியில் அமர்த்தப்பட்டுள்ளன.

அவை அங்கு சாப்பிட வரும் வாடிக்கையாளர்களுக்கு ஆர்டர் செய்யும் உணவு வகைகளை பரிமாறுகிறது. வேண்டிய பானங்கள் மற்றும் தண்ணீரை சப்ளை செய்கிறது. ஹோட்டலுக்கு வரும் வாடிக்கையாளர்களுக்கு வழிகாட்டுகிறது. அவர்களுடன் உரையாடுகிறது. குழந்தைகள் மற்றும் பெரிய வர்களுடன் நடனம் ஆடி மகிழ்விக்கிறது.

இதனால் ஹோட்டலுக்கு வருகை தரும் வாடிக்கையாளர்களின் எண்ணிக்கை அதிகரித்துள்ளது.  ரோபோக்களின் சேவை தொடருமானால் மக்களுக்கான வேலை வாய்ப்பில் பாதிப்பு ஏற்படும் என்ற எதிர்ப்பும் எழுந்துள்ளது. அதற்கு பதில் அளித்த ஹோட்டல் நிர்வாகம் பணி புரியும்  ரோபோக்களை இயக்க தொழில் நுட்ப நிபுணர்கள் பலர் பணியில் அமர்த்தப்பட்டுள்ளனர் என தெரிவித்தனர்.


சென்னை,

தனது ரசிகர்களுடனான சந்திப்பில் ஈடுபட்டிருந்த நடிகர் ரஜினிகாந்த், கடந்த டிசம்பர் 31ஆம் தேதி அரசியல் பிரவேச அறிவிப்பை வெளியிட்டார். தன் அரசியல் பிரவேசம் மீதான நீண்டகால எதிர்பார்ப்பிற்கு முற்றுப் புள்ளி வைத்த அவர், உண்மையான, நேர்மை யான, ஆன்மீக அரசி யலை அமைக்க வேண்டும் எனக் கூறினார்.

அவரது அரசியல் பிரவேசம் ஒருபுறம் இருக்க, அவர் கூறிய ஆன்மீக அரசியல் மிகப்பெரிய வாதங்களை உருவாக்கியது. அவர் கூறிய ஆன்மீக அரசி யலுக்கு பல விளக்கங்களும் கொடுக்கப்பட்டன.

இந்நிலையில், 1995ஆம் ஆண்டு தனது பிறந்தநாளான 12 மற்றும் 13ஆம் தேதிகளில் நடிகர் ரஜினிகாந்த் தூர்தர்ஷனுக்கு அளித்த பேட்டியில் ஆன்மீகம் - அரசியல் ஒப்பிடுக? என்ற கேள்விக்கு, ’அந்த இரண்டையும் ஒப்பிட முடியாதுங்க (சிரித்தபடி), ஒப்பிடவும் கூடாது. ஏன்னா, ரெண்டுமே பாம்பும் கீரியும் மாதிரி. எதிரெதிர் துருவங்கள்’ என பதிலளித்துள்ளார்.

ஆன்மீகம் அரசியல் இரண்டும் எதிரெதிரானவை என அன்று கூறிய ரஜினி, இன்று அதை இணைத்து எந்த மாதிரியான அரசியல் செய்யப்போகிறார் என்ப தைப் பொறுத்திருந்துதான் பார்க்கவேண்டும்.


பெட்டாலிங் ஜெயா,

முக்காடு போடாமல் இருந்த தாக கூறப்படும் பெண்ணை ஓர் ஆடவர் அறையும் வீடியோ காட்சி  சமூக ஊடகங்களில் வைரலாக பரவி உள்ளது.பேருந்து நிறுத்தத்தில் அமர்ந்திருந்த சில பெண்களை நோக்கி அந்த ஆடவர் உரக்க பேசுவது அந்த வீடியோ காட்சியில் இருந்து தெரிகிறது. இந்த சம்பவம் பினாங்கில் நிகழ்ந்ததாக நம்பப்படுகிறது.அந்த ஆடவர் பேருந்து நிறுத்தத்தில் அமர்ந்திருந்த பெண்களில் ஒருவரை அணுகி, அவருடைய சமயத்தைப் பற்றியும் அவர் ஆடை அணிந் துள்ள பாணி பற்றியும் வினவியுள்ளார்.

கருப்பு நிற உடை அணிந்திருந்த அந்த பெண், அந்த ஆடவரை புறக்கணிக்கும் வகையில் தனது கைத் தொலைபேசியில் உரையாட முயன்றபோது  அவரை அந்த ஆடவர் கடுமையாக திட்டினார்.அந்த ஆடவர் திடீரென அவரை கன்னத்தில் அறைந்தார். இருக்கையில் இருந்து எழுந்த அந்த பெண் இதர பெண்க ளுடன் சேர்ந்து அந்த ஆடவரை எதிர்த்தார்.

Read More: Malaysia Nanban news paper on 18.1.2018


ரணில்-ராஜபக்சே எம்பிகள் மோதல்: சபாநாயகர் மீது தாக்குதல்...

இலங்கை நாடாளுமன்றத்தில் ரணில் மற்றும் ராஜபக்சே தரப்பு இடையே மோதல். நேற்று நடந்த நம்பிக்கையில்லா தீர்மானத்தை நாடாளுமன்ற வர லாற்றில் கருப்பு நாள் என்று குறிப்பிட்டிருந்தார் மஹிந்த ராஜபக்சே. இந்நிலையில் இரு தரப்பிற்கும் மோதல் ஏற்பட்டுள்ளது. இதில் சபாநாகர் கரு. ஜெயசூர்யா மீதும் தாக்குதல் ஏற்பட்டுள்ளதாக தகவல் தெரிவிக்கப்பட்டுள்ளது.


டிரெய்லர் லோரி சாலையில் குடை சாய்ந்தது.

அளவுக்கு அதிகமான பாரத்தை ஏற்றி வந்ததாக நம்பப்படும் டிரெய்லர் லோரி சாலையில் குடை சாய்ந்தது. இச் சம்பவம் நேற்று காலை வடக்கு-தெற்கு நெடுஞ்சாலை யில் சுங்கை டுவா டோல் சாவடிக்கு அருகில் நிகழ்ந்தது. பழைய இரும்புகளை ஏற்றி வந்த அந்த டிரெய்லர் லோரி பாரம் தாங்க முடியாமல் கவிழ்ந் ததில், அருகே வந்த பாதுகாவலர் வேனையும் மோதியது.இவ்விபத்தில் லோரியில் பய ணித்த ஒருவர் சிராய்ப்பு காயங் களுடன் மருத்துவமனைக்குக் கொண்டு செல்லப்பட்டார். பாதுகாவலர் வேனில் பயணித் தவர்கள் எந்தவொரு காயமு மின்றி அதிர்ஷ்டவசமாக உயிர் தப்பினர். லோரியிலிருந்து இரும்புகள் சாலையில் சிதறியதால்,சிலமணி நேரம் அப்பகுதியில் வாகன நெரிசலும் ஏற்பட்டது.


கலகத் தடுப்பு போலீசாரின் பலத்த பாதுகாப்புக்கிடையே ம.இ.கா. சிறப்பு பொதுப்பேரவை

சுபாங் ஜெயா, மே 30- கட்சித் தேர்தலை ஒத்திவைப்பதற்கு பேராளர்களின் அங்கீகாரத்தை பெறும் பொருட்டு நேற்று இங்கு நடத்தப்பட்ட ம.இ.கா. சிறப்பு பொதுப்பேரவை, டத்தோஸ்ரீ டாக்டர் எஸ்.சுப்பிரமணியம் - டத்தோஸ்ரீ ஜி.பழனிவேல் தரப்பு ஆதரவாளர்களிடையே நிகழ்ந்த கடுமையான வாக்குவாதத்தின் மத்தியில், கலகத் தடுப்புப் போலீசாரின் பலத்த பாதுகாப்புடன் நடைபெற்றது. மிகவும் அநாகரிகமான முறையில் இரு தரப்பிலும் வார்த்தைகள் அள்ளி வீசப்பட்டாலும், கலகத் தடுப்புப் போலீசாரை மீறி இரு தரப்பும் கைகலப்பில் ஈடுபடுவது தடுக்கப்பட்டது. எனினும், தண்ணீர் பாட்டில்கள் அங்குமிங்கும் பறப்பதை போலீசாரால் தடுத்து நிறுத்த முடியவில்லை. பேரவை மாநாடு நடைபெறும் மண்டபத்திற்குள் நுழைய பழனிவேல் தரப்பினர் போலீசாருடன் பேச்சுவார்த்தை நடத்தியும், சுப்ரா தரப்பினர் அதற்கு இணங்கவில்லை. காலை 11 மணிக்கு பேரவை தொடங்குவதாக அறிவிக்கப்பட்டது. காலை 10 மணி முதல் பழனிவேலின் ஆதரவாளர்கள் அங்கு குவியத் தொடங்கினர். பழனிவேலின் தீவிர ஆதரவாளரான ஏ.கே.ராமலிங்கம் 100 பேருடன் மாநாட்டு மண்டபத்திற்கு வரவிருப்பதாக தகவல் கிடைத்ததும் பேரவை நடைபெறும்ஒன் சிட்டி, கிரெண்ட் பால்ரூமின் ஐந்தாவது மாடியில் போலீஸ் பாதுகாப்பு தீவிரமாக்கப்பட்டது. கலகத் தடுப்பு போலீசார் வரவழைக்கப்பட்டனர். காலை 11.42 மணிக்கு ராமலிங்கம் தனது ஆதரவாளர்களுடன் ஐந்தாவது மாடிக்கு வந்ததும் அங்கு பதற்ற நிலை நிலவியது. அங்கு கூடியிருந்த ஊடகவியலாளர்கள் அவர்களைச் சூழ்ந்து கொள்ள தாங்கள் இங்கு படையெடுத்திருப்பதற்கான காரணத்தை ராமலிங்கம் விவரித்தார். இன்று (நேற்று) நடத்தப்படும் பேரவை சட்டவிரோதமானது என்று கூறிய அவர், பேரவை நடத்தப்பட வேண்டுமானால் நாங்களும் உள்ளே அனுமதிக்கப்பட வேண்டும், எங்கள் கருத்துகளும் செவிமடுக்கப்பட வேண்டும் என்று அவர் சொன்னார். காலை 11.59 மணிக்கு சுபாங் ஜெயா வட்டார போலீஸ் தலைவர் துவான் அஸ்லி, ராமலிங்கம் தரப்பினரை அணுக, அவர்கள் தங்கள் நோக்கத்தை தெரிவித்தனர். உள்ளே சென்று அனுமதி கேட்டு வருவதாகச் சென்ற அவர் 30 நிமிடங்களுக்குப் பிறகு ராமலிங்கம் தரப்பில் எவரும் உள்ளே நுழைவதற்கான அனுமதி கிடைக்கவில்லை என்று தெரிவித்தார். மாநாட்டு மண்டப நுழைவாயிலில் சுப்ரா தரப்பில் சில இளைஞர்கள் காவலுக்கு நிற்க, அடுத்த முனையில் பழனி தரப்பினர் கூட்டமாக நின்றிருந்தனர். இடையே கலகத் தடுப்புப் போலீசார் தங்கள் கடமையைச் செய்தனர். காது கொடுத்து கேட்க முடியாத அளவிற்கு கொச்சை வார்த்தைகள் அள்ளி வீசப்பட்டன. தண்ணீர் பாட்டில்கள் பறந்தன. பகல் 12.23 முதல் 12.32 மணி வரை வாக்குவாதம் வலுத்தது. பகல் 12.38 மணிக்கு ராமலிங்கம் முன்னிலையில் சென்று மண்டபத்திற்குள் நுழையும் முயற்சியில் மீண்டும் பேச்சுவார்த்தை நடத்தினார். முடிவில் முடியாமலே போனது. அவர்களுக்கு மாநாட்டு மண்டபக் கதவுகள் திறக்கப்படவே இல்லை. வெளியே இவ்வளவு பதற்ற நிலைக்கும் இடையே உள்ளே மாநாடு நடைபெற்றுக் கொண்டிருந்தது. இதனிடையே, பகல் 12.10 மணிக்கு, தீர்மானங்கள் நிறைவேற்றப்பட்டு விட்டதாக வெளியே தகவல் கிடைத்ததும் ராமலிங்கம் தரப்பினர் மண்டபத்திற்குள் நுழையும் தங்கள் முயற்சிகளை கைவிட்டனர். எங்கள் நோக்கமே தீர்மானம் நிறைவேற்றத்தை தடுத்து நிறுத்துவதுதான். இனி, பயனில்லை என்று ராமலிங்கம் பிறகு நிருபர்களிடம் தெரிவித்தார். குறிப்பாக, வரும் 14-ஆவது பொதுத்தேர்தலுக்கான ஏற்பாடுகளை செய்யும் நோக்கத்தில், கட்சித் தேர்தல்களை ஒத்திவைப்பது தொடர்பான மத்திய செயலவை முடிவுக்கு பேராளர்களின் அங்கீகாரத்தை பெறும் தீர்மானத்தையே அவர் குறிப்பிட்டுச் சொன்னார். இந்த ஆண்டு கட்சித் தேர்தல்களை நடத்தியாக வேண்டும். டாக்டர் சுப்பிரமணியம் அவற்றை தள்ளி போடுவதற்கான உள் நோக்கம் என்ன என்று அவர் வினவினார். பத்திரிகையாளர்களை சந்தித்த பிறகு அவர்கள் அங்கிருந்து வெளியேறினர்.


எதற்கும் ஓர் எல்லை உண்டு'- தமிழக அரசை எச்சரித்த நீதிபதி

டாஸ்மாக் கடைக்கு எதிராகப் போராடுபவர்கள் விஷமிகளா என்று உயர்நீதிமன்ற நீதிபதிகள் அமர்வு கேள்வி எழுப்பியுள்ளது. தேசிய மற்றும் மாநில நெடுஞ்சாலைகளிலுள்ள டாஸ்மாக் கடைகளை அகற்ற உச்சநீதிமன்றம் உத்தரவிட்டதைத் தொடர்ந்து, தமிழகம் முழுவதும் சுமார் 3 ஆயிரத்துக்கும் மேற் பட்ட கடைகள் அகற்றப்பட்டன. இந்தக் கடைகளை ஊருக்குள் திறப்பதற்கு தமிழக அரசு முயற்சி செய்துவருகிறது. இதற்கு எதிராக, தமிழகம் முழுவதும் பொதுமக்கள் போராட்டத்தில் ஈடுபட்டுவருகின்றனர். பெரும்பாலும் பெண்களே போராட்டத்தை முன்னெடுத்துவருகின்றனர். இதுதொடர்பான வழக்கை நீதிபதிகள் கிருபாகரன், பார்த்திபன் கொண்ட அமர்வு இன்று விசாரித்தது. அப்போது, தமிழக அரசு சார்பில் வாதிட்ட வழக் கறிஞரிடம் பல்வேறு கேள்விகளை நீதிபதிகள் எழுப்பினர். அப்போது நீதிபதி கிருபாகரன், 'டாஸ்மாக்கிற்கு எதிரான போராட்டத்தில் ஈடுபடும் பெண்கள், சிறார்களை விஷமிகள் என்பதா? டாஸ்மாக் கடைகளை மூடக்கோரி பெண்களும், குழந்தைகளும் போராடுவதை ஊடகங்களில் நாங்கள் நேரடியாகப் பார்க் கிறோம். டாஸ்மாக் கடைகளுக்கு எதிராக போராடுபவர்கள்மீது குற்றம் சுமத்த ஓர் எல்லை உண்டு' என எச்சரித்தார்.


டிரம்ப்பின் வீட்டோ அதிகாரத்தை பறிக்க  வாக்கெடுப்பு

வாஷிங்டன்,

மெக்சிகோ எல்லையில் மதில் சுவர் கட்டும் அவசர சட்டத்தை எதிர்க்கும் தீர்மானத்தை தனது வீட்டோ அதிகாரத்தால் நிராகரித்த அமெரிக்க அதிபர் டிரம்ப்புக்கு எதிராக நாடாளுமன்றத்தில் 26ஆம் தேதி வாக்கெடுப்பு நடைபெறுகிறது. அமெரிக்க-மெக்சிகோ எல்லையில் சுவர் எழுப்பும் திட்டத்தில் டிரம்ப் விடாப்பிடியாக உள்ளார். அதே போல் இந்த திட்டத்துக்கு உள்நாட்டு நிதியை ஒதுக்க முடியாது என்பதில் ஜனநாயக கட்சியினர் உறுதியாக உள்ளனர்.

இதனால் அதிபருக்குள்ள தனி அதிகாரத்தை வைத்து நாட்டின் தெற்கு பகுதியில் எல்லை சுவர் கட்டுவதற்கு 800 கோடி டாலர் நிதி ஒதுக்கீடு செய்யும் அவசரநிலை பிரகடனத்தை கடந்த மாதம் டிரம்ப் பிறப்பித்தார்.  இவ்விவகாரம் தொடர்பாக எதிர்க்கட்சியின் சார்பில் அமெரிக்க நாடாளுமன்றத்தில் முன்வைக்கப்பட்ட தீர்மானத்தின் மீது  நடந்த வாக்கெடுப்பில் டிரம்ப்பின் நிலைப்பாட்டை ஆதரித்து 182 உறுப்பினர்களும்  எதிராக 245 உறுப்பினர்களும் வாக்களித்திருந்தனர்.

இதனால் ஆத்திரமடைந்த டிரம்ப், தனது வீட்டோ  (சிறப்பு) அதிகாரத்தை பயன்படுத்தி இந்த தீர்மானத்தை நிராகரிக்கும் உத்தரவில் கையொப்பமிட்டார். இந்நிலையில், அதிபரின் வீட்டோ அதிகாரத்தை அனுமதிப்பதா அல்லது ரத்து செய்வதா என்பது தொடர்பாக நாடாளுமன்றத்தில் வரும் 26ஆம் தேதி வாக்கெடுப்பு நடைபெறும் என சபாநாயகர் நான்சி பெலோசி அறிவித்துள்ளார்.


பெரிய மகாராணி என்று நினைப்பா? ...கிரண்பேடியை விளாசிய புதுவை அமைச்சர்

புதுச்சேரி புதுச்சேரி துணைநிலை ஆளுநர் கிரண் பேடி ஒரு மகாராணியைப் போல் நடந்துகொள்கிறார் என அமைச்சர் கமலக் கண்ணன் குற்றம் சாட்டியுள்ளார். புதுச்சேரி துணை நிலை ஆளுநர் கிரண்பேடிக்கும் முதல்வர் நாராயணசாமி மற்றும் அமைச்சர்களுக்கும் இடையே பனிப்போர் நிலவி வருகிறது. துணைநிலை ஆளுநர் கிரண்பேடி கோப்புகளில் கையெழுத்திடாமல் இருப்பதால் வளர்ச்சிப் பணிகள் முடங்கி இருக்கிறது என முதல்வர் நாராயணசாமி உள்பட அனைத்து அமைச்சர்கள் மற்றும் சட்டமன்ற உறுப்பினர்கள் கிரண்பேடி மீது குற்றச்சாட்டு கூறினர். ஆனால் அதை எதையும் கிரண்பேடி கண்டு கொள்ளவில்லை. பதிலுக்கு அவர், அரசின் அனைத்து விஷயங்களிலும் ஊழல், முறைகேடு என குற்றம்சாட்டினார். இந்நிலையில் இப்தார் விருந்தின் போது இனிமேல் முதல்வருடனும் அரசுடனும் சுமூகமாக இருக்க முயல்வேன் என கூறினார். இந்நிலையில், அமைச்சர் கமலக் கண்ணன் துணைநிலை ஆளுநர் கிரண்பேடி மன்னராட்சி நடைபெறும் நாட்டின் மகாராணி போல் நினைத்து செயல்படுகிறார் என குற்றம்சாட்டியுள்ளார்.


சட்டப்பேரவை தேர்தல்: பாஜக -வின் அடுத்த அதிரடி திட்டம் ரெடி...

நடந்து முடிந்த மக்களவை தேர்தலில் மாபெரும் வெற்றி பெற்ற பாஜக, மத்தியில் தொடர்ந்து இரண்டாவது முறையாக ஆட்சியமைத்துள்ளது. இந்நிலை யில் இந்த மக்களவை தேர்தலில் பாஜக நடத்திய மிகப்பெரிய ஆச்சரியம் என்றால் அது மேற்கு வங்கத்தில் மம்தாவின் கட்சிக்கு போட்டியாக வாக்கு சத வீதத்தை பெற்றதுதான்.

கடந்த 2014-ம் ஆண்டு 34 இடங்களில் வெற்றி பெற்றிருந்த திரிணாமூல் காங்கிரஸ் இந்தத் தேர்தலில் 22 இடங்களை மட்டுமே பிடித்தது. இதற்கு முக்கிய காரணம் அங்கு பாஜகவின் வளர்ச்சி. இந்நிலையில் 2021 ஆம் ஆண்டு மேற்கு வங்கத்தில் நடைபெற உள்ள சட்டப்பேரவை தேர்தலில் வென்று ஆட்சியை பிடிக்க பாஜக இப்போதே தனது திட்டங்களை தீட்ட தொடங்கியுள்ளது.
294 தொகுதிகள் கொண்ட மேற்கு வங்கத்தில் 250 தொகுதிகளை கைப்பற்ற பாஜக திட்டமிட்டுள்ளதாக தெரிகிறது. அதன்படி வேலைவாய்ப்பு அதிகரிப்பு, தொழிற்துறைக்கு முன்னுரிமை, குடியுரிமை மசோதா போன்றவற்றை இளைஞர்கள் மத்தியில் முக்கிய பிரச்சார பொருளாக வைக்கவும் முடிவு செய்ய ப்பட்டுள்ளது. மேலும் திரிணாமூல் காங்கிரஸ் கட்சியிலிருந்து வரும் தலைவர்களில், மக்கள் மத்தியில் நல்ல பெயர் மற்றும் திறமையுள்ளவர்களை மட்டுமே பாஜகவில் இணைத்துக்கொள்ள வேண்டும் எனவும் உத்தரவிடப்பட்டுள்ளதாக தகவல் வெளியாகியுள்ளது.


5 ஆயிரம் பேரின் வாழ்க்கையில் ஒளி ஏற்றி வைத்தவர் அஜீத் - ராதாரவி!

நடிகர் அஜீத், 5 ஆயிரம் பேரின் கண் சிகிச்சைக்கு உதவி செய்து அவர்களின் வாழ்க்கையில் ஒளி ஏற்றி வைத்துள்ளார் என்று பிரபல நடிகர் ராதாரவி கூறியுள்ளார்.

நடிகர் அஜீத் சினிமாவில் நல்ல நடிகர் என்பதையும் தாண்டி, நிஜத்தில் நல்ல மனிதரும் கூட. இவர் நடிக்க ஒவ்வொரு படத்துக்கும் வாங்கும் சம்பளத்திலிருந்து ஒரு பகுதியை உதவிக்கென்று ஒதுக்கி விடுவாராம். இந்த நல்ல பழக்கம் அவர் நடித்த முதல் படத்திலிருந்து தொடர்ந்து வருகிறது.

இந்நிலையில் நடிகர் ராதாரவி சமீபத்தில் ஒரு பேட்டியில் நடிகர் அஜீத்தைப் பற்றி பகிர்ந்து கொண்டார். இதில் ‘‘மறைந்த முன்னாள் நடிகர் ஜெயசங்கரின் மகன்தான் விஜய் சங்கர். இவர் பிரபல கண் மருத்துவர். இவருக்கு சொந்தமாக சென்னையில் கண் மருத்துவமனை உள்ளது. இதுவரை விஜய் சங்கர் அளித்த சிகிச்சையால் 60 ஆயிரம் கண் ஒளி பெற்று பயனடைந்துள்ளனர். இந்த 60 ஆயிரம் பேரில் 5 ஆயிரம் பேரின் கண் சிகிச்சைக்கு நடிகர் அஜீத்தான் பண உதவி செய்தாராம். இந்த தகவலை கண் மருத்துவர் விஜய் சங்கரே என்னிடம் சொன்னார்’’ என்று ராதாரவி மிகவும் நெகிழ்ச்சியுடன் கூறினார்.


சிங்கப்பூரில் மோசடியில் ஈடுபட்ட 5 தமிழர்கள் அதிரடி கைது

சிங்கப்பூரில் பல கோடி ரூபாய் வரி ஏய்ப்பு மற்றும் பண மோசடி வழக்கில் 5 தமிழர்கள் அதிரடியாக கைது செய்யப்பட்டுள்ளனர்.இந்தியாவை சேர்ந்த கோதண்டராமன் ஞானம் (29) வைத்தியலிங்கம் கருணாநிதி (61) கருணாநிதி ராஜேஷ் (32) ராமையன் கார்த்திகேயன் (43) கருணாநிதி சரவணன் (36) ஆகி யோர் சிங்கப்பூரில் தங்கியுள்ளார்கள். இவர்கள் ஐவரும் சிங்கப்பூருக்கு வேலைக்கு வரும் இந்தியர்களின் குடியுரிமையை வைத்து அந்நாட்டு அரசின் ஜிஎஸ்டி வரிவிதிப்பில் சலுகை பெற்று தொழில் செய்துவந்துள்ளனர்இவ்வாறு செய்த தொழில் மூலம் 160,000 டொலர் வரை பண மோசடியும், வரி ஏய்ப்பும் செய்துள்ளனர். இதனை தற்போது கண்டுபிடித்த அரசு அதிகாரிகள் ஐவரையும் கைது செய்துள்ளார்கள்.ஐவர் மீதும் 1300 குற்றச்சாட்டு வழக்குகள் பதிவாகியுள்ளது. இது தவிர 127 பண மோசடி வழக்குகளும் தனியாக பதிவு செய்யப்பட்டுள்ளது.அதுமட்டுமில்லாமல் ஐவரும் தங்கள் பாஸ்போர்டை வைத்து நகைகடைகளில் ஈ.டி.ஆர்.எஸ். டிக்கெட்களும் பெற்றுள்ளனர். ஐவரில் கருணாநிதி சரவணனுக்கு 38 மாதம் சிறை தண்டனையும், மற்ற நால்வருக்கும் 39 மாதம் சிறை தண்டனையும் விதித்து நீதிமன்றம் தீர்ப்பளித்துள்ளது.


குளு, குளு கேமரன் மலையில் கொதித்தெழுந்த விவசாயிகள்!

குளு, குளு கேமரன் மலையில் பழங்கள், காய்கறிகள், தேயிலைத் தோட்டங்கள் என எங்கும் பசுமையாகவே காட்சியளித்தாலும் அங்கு தங்களின் வாழ்வாதாரத்திற்காகப் போராடும் இந்திய விவசாயிகளின் வாழ்வில் எந்த பசுமையையும் காண முடியவில்லை.

இங்குள்ள கோல தெர்லாவில் 40 ஆண்டுகளாக விவசாயம் செய்து வந்த 60 இந்திய விவசாயிகளின் நிலங்கள் நேற்று அழிக்கப்பட்டபோது, தங்கள் வியர்வையைச் சிந்தி உருவாக்கப்பட்ட விவசாய நிலங்கள் தரைமட்டமானதைக் கண்டு அவர்கள் சோகத்தில் மூழ்கினர்.

அந்த 60 விவசாயிகளின் நிலங்களையும் பகாங் மாநில நில அமலாக்க அதிகாரிகள்

நேற்று உடைத்து நாசப்படுத்தினர். முன்னதாக இந்த நிலத்திற்கு மாற்று இடம் கோரி நடத்தப்பட்ட போராட்டங்கள் பயனற்றுப்போயின.

நேற்று அவர்களின் நிலம் தரைமட்டமாக்கப்பட்ட போது

எங்களுக்கு மாற்று இடம் கொடுங்கள், இடத்தைக் காலி செய்ய அவகாசம் கொடுங்கள் என பாதிக்கப்பட்ட விவசாயிகள் எழுப்பிய கோரிக்கைகள் செவிடன் காதில் ஊதிய சங்கு கதையானது. அவர்கள் அனைவரும் குந்தியிருப்புப் போராட்டத்தில் ஈடுபட்டனர்.

பாதுகாப்பு கருதி அங்கு போலீசார் குவிக்கப்பட்டிருந்தனர். குந்தியிருப்புப் போராட்டத்தில் ஈடுபட்ட விவசாயிகளை போலீசார் கட்டாயப்படுத்தி கலைத்தனர், அதில் அறுவர் கைது செய்யப்பட்டு பின்னர்

விடுவிக்கப்பட்டனர். அவர்களில் முன்னாள் பாடாங் செராய் நாடாளுமன்ற உறுப்பினர் கோபாலகிருஷ்ணனும் , ம.இ.கா. இளைஞர் பகுதி செயலாளர் க. தியாகேஸ், விவசாயியான மணிமாறன் ஆகியோரும் அடங்குவர்.

விவசாயிகளின் இந்த நிலப்பிரச்சினை குறித்து

கேமரன் மலை நாடாளுமன்ற உறுப்பினர் ரம்லி, தனது சொந்தத் தொகுதியில் வாக்காளர்களாக இருக்கும் அந்த இந்திய விவசாயிகளை சந்திக்கவில்லை. மேலும், பகாங் மந்திரியிடமும் அது பற்றி பேசவில்லை.

கேமரன் மலை சிறப்பு தீர்வுக் குழு, விவசாயிகளின் மனக் குமுறலை கேட்காமல் சுயமாக ஒரு முடிவை எடுத்துள்ளது. எனவே, இந்த சிறப்பு தீர்வுக் குழுவின் முடிவு அநியாயமானது, பொறுப்பற்றது. இந்த குழு இப்பிரச்சினைக்கு எந்தத் தீர்வும் காணவில்லை என்று

ம.இ.கா சார்பில் வந்திருந்த வழக்கறிஞர் ராஜசேகரன் கூறினார்.


பழனிவேலை கவிழ்ப்பதற்கு கூட்டுச்சதியா? அப்பீல் நீதிமன்றம் அதிரடி உத்தரவு

* மஇகாவிற்கு எதிராக கடுமையான குற்றச்சாட்டுகள் கொண்டு வரப்பட்டுள்ளன * இவ்வழக்கில் பல்வேறு விவகாரங்களுக்கு விடை காணப்படவில்லை- சாட்சிகள் அழைக்கப்படவில்லை * இதுவொரு சாதாரண வழக்கு அல்ல. இதில் ஒன்றுமில்லை என்று கூறி தள்ளுபடி செய்வதற்கு * சாட்சிய சட்டத்தின் கீழ் வாதியின் கோரிக்கைக்கு உரிய கவனத்தை செலுத்த நீதிபதி தவறிவிட்டார் * ஒரு புதிய நீதிபதியை கொண்டு, சாட்சிகளிடம் முழுமையான விசாரணை நடத்தப்பட வேண்டும் * பழனி ஆதரவாளர்களின் கேள்விகளுக்கு சுப்ரா மற்றும் எழுவர் தற்காப்பு வாதம் புரிய வேண்டும் புத்ராஜெயா, ஜன.11- மஇகாவின் முன்னாள் தேசியத் தலைவர் டத்தோஸ்ரீ ஜி.பழனிவேலை கவிழ்ப்பதற்கு ஆர்.ஓ.எஸ். எனப்படும் சங்கங்களின் பதிவு இலாகாவுடன் இணைந்து கூட்டுச் சதி நடந்து இருப்பதாக தொடுக்கப்பட்ட வழக்கில் மஇகாவின் நடப்புத் தலைவர் டத்தோஸ்ரீ டாக்டர் எஸ். சுப்பிரமணியம் மற்றும் இதர எழுவருக்கு எதிராக முழு விசாரணை நடத்தப்பட வேண்டும் என்று நேற்று மேல்முறையீடு நீதிமன்றம் அதிரடி உத்தரவை பிறப்பித்துள்ளது. மேலும் கூட்டுச்சதி நடத்தி இருப்பதாக தொடுக்கப்பட்ட இந்த வழக்கை தள்ளுபடி செய்த உயர்நீதிமன்றத்தின் தீர்ப்பையும் மேல்முறையீடு நீதிமன்றம் ரத்து செய்தது. மாறாக இந்த பழனி ஆதரவாளர்களால் தொடுக்கப்பட்ட வழக்கை புதிய நீதிபதி ஒருவரைக் கொண்டு மறுபடியும் முழு விசாரணை நடத்தப்பட வேண்டும் என்று அது உத்தரவு பிறப்பித்தது. இதன் வழி பழனி ஆதரவாளர்கள் செய்து கொண்ட மேல்முறையீட்டில் நேற்று வெற்றி பெற்றுள்ளனர். பழனி ஆதரவாளர்களின் மேல்முறையீட்டை ஏற்றுக்கொண்டு மூவர் அடங்கிய நீதிபதிகள் குழு, உயர்நீதிமன்றத்தின் முந்திய தீர்ப்பை தள்ளுபடி செய்வதாக அறிவித்தது. கடந்த ஓராண்டு காலமாக பெரும் இழுபறி நிலையில் இருந்த இந்த வழக்கில் மேல்முறையீட்டு நீதிமன்றத்தின் இந்த அதிரடி உத்தரவின் மூலம் மஇகா வழக்கில் பெரும் திருப்பு முனை ஏற்பட்டுள்ளது. இது பழனி ஆதரவாளர்களுக்கு பெரும் மகிழ்ச்சியை ஏற்படுத்தியுள்ளது. வழக்கின் வாதிகளான பழனி ஆதரவாளர்களின் மேல்முறையீட்டை விசாரணை செய்த அப்பீல் நீதிமன்ற நீதிபதிகளான டத்தோ தெங்கு மைமுன் பின்தி துவான் மாட், டத்தோ நளினி பத்மநாபன், டத்தோ ஸபரியா பிந்தி முகமட் யூசோப், இவ்வழக்கில் டத்தோஸ்ரீ பழனிவேல் ஆதரவாளர்கள், மஇகாவுக்கு எதிராக கடுமையான குற்றச்சாட்டுகளை கொண்டு வந்து இருப்பதாக குறிப்பிட்டனர். இவ்வழக்கில் பல விவகாரங்களுக்கு விடைகாணப்படவில்லை, தீர்க்கப்படவில்லை, சாட்சிகள் அழைக்கப்படவில்லை என்று நீதிபதிகள் குழுவிற்கு தலைமையேற்ற டத்தோ தெங்கு மைமுன் சுட்டிக்காட்டினார். இதுவொரு சாதாரண வழக்கு அல்ல. இதில் ஒன்றுமில்லை என்று கூறி தள்ளுபடி செய்வதற்கு. இதனை தள்ளுபடி செய்து இருப்பது எந்த வகையிலும் நியாயமில்லை என்றார் அவர். பழனியின் ஆதரவாளர்களின் பிரதான வாதமானது, மஇகாவின் முன்னாள் தேசியத் தலைவர் டத்தோஸ்ரீ ஜி.பழனிவேலை கவிழ்ப்பதற்கு சங்கங்களின் பதிவு இலாகாவுடன் இணைந்து டத்தோஸ்ரீ டாக்டர் சுப்பிரமணிம் மற்றும் இதர ஏழு பேர் கூட்டுச் சதி செய்து இருப்பதாக ஒரு கடுமையான குற்றச்சாட்டை அவர்கள் தங்கள் வழக்கு மனுவில் குறிப்பிட்டுள்ளனர். எனவே இதில் உண்மையிலே கூட்டுச்சதி நடந்துள்ளதா? இல்லையா? என்பதை கண்டறிவதற்கு சாட்சிகளை அழைத்து விசாரணை செய்யும் பொருட்டு சாட்சிகள் சட்டம் 44 ஆவது விதியை அவர்கள் தங்கள் வழக்கு மனுவில் மிகத் தெளிவாக சுட்டிக்காட்டியுள்ளனர். ஆனால், இந்த வழக்கை விசாரணை செய்த உயர்நீதிமன்ற நீதிபதி, வாதி கோரியுள்ள விதியை கண்டறிவதிலும் அதில் உள்ள உண்மை நிலைப்பாட்டை ஆராய்வதிலும் தவறியுள்ளார் என்று தாங்கள் கருதுவதாக நீதிபதி மைமுனா தெளிவுபடுத்தினார். குறிப்பாக சாட்சிய சட்டத்தின் கீழ் வாதியின் கோரிக்கைக்கு உரிய கவனத்தை நீதிபதி செலுத்தவில்லை. தங்களின் கோரிக்கையை உயர்நீதிமன்றம் நிறைவேற்றப்படாத பட்சத்தில் வாதிகள், உயர்நீதிமன்ற தீர்ப்பை எதிர்த்து மேல்முறையீடு செய்துள்ளர். எனவேதான் இந்த விவகாரத்தில் மேல்முறையீட்டு நீதிமன்றமும் தலையிட வேண்டிய அவசியமும் நிர்பந்தமும் ஏற்பட்டுள்ளது என்று அவர் விளக்கினார். ஆகவே இவ்வழக்கை ஒரு புதிய நீதிபதியின் கீழ் மறுபடியும் முழு விசாரணை செய்யப்பட வேண்டும். வாதிகள் கொண்டு வந்த அனைத்து குற்றச்சாட்டுகளும், சாட்சிகளும் புதிய நீதிபதியின் முன்னிலையில் முழு அளவில் விசாரணை செய்யப்பட வேண்டும். அந்த விசாரணையில் வாதி முன்வைத்துள்ள கோரிக்கை ஒவ்வொன்றுக்கும் விடை காணப்பட வேண்டும். தீர்க்கப்பட வேண்டும். சாட்சிகள் அழைக்கப்பட வேண்டும். விசாரிக்கப்பட வேண்டும். அதேவேளையில் வழக்கில் பிரதிவாதிகளாக பெயர் குறிப்பிட்டுள்ள டத்தோஸ்ரீ டாக்டர் சுப்பிரமணியம் மற்றும் இதர எழுவரும் தங்களுக்கு எதிரான குற்றச்சாட்டிற்கு தற்காப்பு வாதம் புரிய வேண்டும் என்று டத்தோ தெங்கு மைமுன் பின்தி துவான் மாட் அதிரடி உத்தரவிட்டார். டத்தோஸ்ரீ ஜி.பழனிவேலை கட்சியின் தேசியத் தலைவர் பதவியிலிருந்து கவிழ்ப்பதற்கு மஇகா தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் மற்றும் இதர எழுவர் கூட்டுச்சதியில் ஈடுபட்டதாக கூறி, மஇகாவின் வியூக இயக்குநர் கே.ராமலிங்கம் உட்பட எழுவர் கடந்த 2016 பிப்ரவரி 5 ஆம் தேதி வழக்குத் தொடுத்திருந்தனர். கே. ராமலிங்கத்தோடு வி.கணேஷ், டத்தோ ஹென்றி பெனடிக், எம். சத்தியமூர்த்தி, ஜார்ஜ் அலெக்சாண்டர் பெர்னாண்டஸ், ஆர்.எம்.பிரபு, ஆர்.சிதம்பரம், டத்தோ வி.எம்.ராஜூ ஆகியோர் இந்த வழக்கை சார்வு செய்து இருந்தனர். மஇகா தலைவர் டத்தோஸ்ரீ டாக்டர் எஸ்.சுப்பிரமணியம், மஇகா தேசிய உதவித் தலைவர்களான டத்தோ எஸ்.ஏ.விக்னேஸ்வரன், டத்தோ ஜஸ்பால் சிங், டத்தோ டி.மோகன், மஇகா தலைமைச் செயலாளர் ஏ. சக்திவேல், வழக்கறிஞர் ஏ. வசந்தி, சங்கங்களின் பதிவு இலாகாவின் (ஆர்.ஓ.எஸ்.) தலைமை இயக்குநர் முகமட் ராஸின் அப்துல்லா, ஆர்.ஓ.எஸ். விசாரணை அதிகாரி அக்மால் யாஹ்யா ஆகியோரைப் பிரதிவாதிகளாக அவர்கள் குறிப்பிட்டு இருந்தனர். எனினும் பழனிவேல் ஆதரவாளர்கள் தொடுத்த இவ்வழக்கை தள்ளுபடி செய்வதில் டத்தோஸ்ரீ டாக்டர் சுப்பிரமணியம் உட்பட எழுவர் கடந்த 11.7.2016ஆம் தேதி வெற்றி பெற்றனர். தமது அறையில் இரு தரப்பின் வாதத் தொகுப்புகளை செவிமெடுத்த உயர்நீதிமன்ற நீதிபதி யியோ வீ சியாம் பழனி ஆதரவாளர்களின் வழக்கை தள்ளுபடி செய்வதாக அறிவித்தார். மேல்முறையீட்டு நீதிமன்றத்தில் நேற்று நடைபெற்ற வழக்கில் பழனி ஆதரவாளர்கள் சார்பில் வழக்கறிஞர் டேவிட் மெத்தியூஸ், பிரகாஷ் ஆஜரான வேளையில் டாக்டர் சுப்ரா தரப்பில் மூத்த வழக்கறிஞரும் முன்னாள் கூட்டரசு நீதிமன்ற நீதிபதிமான டத்தோஸ்ரீ கோபால் ஸ்ரீ ராம் உட்பட பத்துக்கும் மேற்பட்ட வழக்கறிஞர்கள் ஆஜரானார்கள்.


டி.டி.வி.தினகரனின் கோரிக்கையை நிராகரித்தது டெல்லி போலீஸ்!

இரட்டை இலைச் சின்னம் தொடர்பான விவகாரத்தில் சிக்கியுள்ள டி.டி.வி.தினகரன், டெல்லி காவல்துறையினரிடம் ஆஜராகக் கேட்டிருந்த அவகாசத்தை நிராகரித்துள்ளது, டெல்லி போலீஸ். அ.தி.மு.க இரு அணிகளாகப் பிரிந்ததால் முடக்கப்பட்ட இரட்டை இலைச் சின்னத்தை மீட்க, டிடிவிதினகரன் பணம் கொடுத்ததாக இடைத்தரகர் சுகேஷ் சந் திரசேகர் என்பவரை டெல்லி காவல்துறையினர் அண்மையில் கைதுசெய்தனர். இதையடுத்து, தினகரன் மீது டெல்லி போலீஸார் வழக்குப்பதிவு செய் தனர். இதனிடையே, சென்னை வந்த டெல்லி குற்றப்பிரிவு போலீஸார், டி.டி.வி.தினகரனுக்கு நேரில் சம்மன் வழங்கினர். அதில், வரும் 22-ம் தேதி டெல்லி குற் றப்பிரிவு காவல் நிலையத்தில் ஆஜராக வேண்டும் என்று கூறப்பட்டிருந்தது. இந்த நிலையில், விசாரணைக்கு ஆஜராக மூன்று நாள் அவகாசம் கேட்டிருந் தார் டி.டி.வி.தினகரன். இந்த அவகாசத்தை டெல்லி குற்றப்பிரிவு போலீஸார் நிராகரித்தனர். இதையடுத்து, நாளை டெல்லியில் தினகரன் ஆஜராகலாம் என எதிர்பார்க்கப்படுகிறது.